cyanic-selkie/wikianc huggingface dataset:
ഹെലെൻ മരിയ വില്ല്യംസ്
സ്വന്തം ജീവിതകാലത്തുതന്നെ ഒരു വിവാദ നായികയായിരുന്ന യുവതിയായിരുന്നു ഹെലെൻ മരിയ. വില്യം വേഡ്സ്വർത്ത് എന്ന കവി തൻറെ 1787 ലെ ഒരു കവിതയിൽ, പ്രത്യേകിച്ച് ഫ്രഞ്ച് വിപ്ലവത്തിന്റെ പാരമ്യതയിൽ അവരെ ഒരു ശ്രേഷ്ഠവ്യക്തത്വമായി വരച്ചുകാട്ടിയിരുന്നുവെങ്കിലും, സമകാലീനരായ മറ്റ് എഴുത്തുകാർ അവരെ നിരുത്തരവാദപരമായി തീവ്രവാദ രാഷ്ടീയം കയ്യാളുന്ന ഒരു വനിതയായി ചിത്രീകരിച്ചിരുന്നു.
ആദ്യകാലജീവിതം, വിദ്യാഭ്യാസം
1759 ജൂൺ 17-ന് ലണ്ടനിൽ ഒരു സ്കോട്ടിഷ് പൌരയായ ഹെലൻ ഹെയ്, വെൽഷ് ആർമി ഓഫീസറായ ചാൾസ് വില്ല്യംസ് എന്നിവരുടെ പുത്രിയായി ഹെലെൻ മരിയ വില്ല്യംസ് ജനിച്ചു. അവർക്ക് കേവലം എട്ടു വയസ്സ് പ്രായമുള്ളപ്പോൾ പിതാവ് മരണമടഞ്ഞു. ശേഷം കുടുംബം ബെർവിക്ക്-അപൺ-ട്വീഡിലേയ്ക്കു മാറിത്താമസിച്ചു. അവിടെ 1786-ലെ അവരുടെ ഒരു കവിതാ സമാഹാരത്തിലെ ആമുഖത്തിൽ വിവരിച്ചതുപോലെയുള്ള ഒരു "പരിമിതമായ വിദ്യാഭ്യാസം" മാത്രമാണ് അവർക്കു ലഭിച്ചിരുന്നത്.
ഔദ്യോഗിക ജീവിതം
1781-ൽ അവർ ലണ്ടനിലേക്ക് താമസം മാറുകയും അവിടെവച്ച് ആൻഡ്രൂ കിപ്പിസിനെ പരിചയപ്പെട്ട ഹെലെൻ മരിയയുടെ പിൽക്കാലത്തെ സാഹിത്യജീവിതത്തിലും രാഷ്ട്രീയ കാഴ്ചപ്പാടുകളിലും അദ്ദേഹം വലിയ സ്വാധീനം ചെലുത്തുകയിരുന്നു. അദ്ദേഹം ആ കാലഘട്ടത്തിൽ ലണ്ടനിലുണ്ടായിരുന്ന പ്രമുഖ ബുദ്ധിജീവികളുമായി അവരെ പരിചയപ്പെടുത്തുകയും ചെയ്തു. അവരുടെ 1786 ലെ കവിതകളിലെ വിഷയങ്ങളിൽ മതം, സ്പാനീഷ് കോളോണിയൽ നയങ്ങളുടെ വിമർശനങ്ങൾ എന്നിവയും ഉൾപ്പെട്ടിരുന്നു.
അവലംബം
വർഗ്ഗം:1759-ൽ ജനിച്ചവർ വർഗ്ഗം:1827-ൽ മരിച്ചവർ
ആയിത എഴുതു
ആയിത എഴുതു (Three dots)(2004) എന്നത് സൂര്യ, മാധവൻ, സിദ്ദാർത്ഥ് എന്നിവരെ കേന്ദ്ര കഥാപാത്രമാക്കി മണിരത്നം തിരക്കഥ എഴുതി സംവിധാനം ചെയ്ത പൊളിറ്റിക്കൽ ത്രില്ലർ ചിത്രമാണ്. ഏ ആർ റഹ്മാൻ ആണ് ഗാനതിന് ഈണം നൽകിയത്.
റിസൊലൂഷൻ ദ്വീപ്
റിസൊലൂഷൻ ദ്വീപ് നുനാവടിലെ ക്വിക്കിഖ്റ്റാലുക് മേഖലയിൽ സ്ഥിതിചെയ്യുന്നതും കനേഡിയൻ ആർട്ടിക് ദ്വീപസമൂഹത്തിലെ പല ജനവാസമില്ലാത്ത ദ്വീപുകളിലൊന്നുമാണ്. ഇത് ബാഫിൻ ദ്വീപിന്റെ തീരത്തുനിന്നകലെയായി ഡേവിസ് കടലിടുക്കിൽ സ്ഥിതിചെയ്യുന്ന ഒരു ദ്വീപാണ്. ഇതിന് 1,015 ചതുരശ്ര കിലോമീറ്റർ (392 ചതുരശ്ര മൈൽ) വിസ്തീർണ്ണം ഉണ്ട്. ലോവർ സാവജ് ദ്വീപുകൾ റിസൊലൂഷൻ ദ്വീപിനും, ബാഫിൻ ദ്വീപിനും ഇടയിലായി സ്ഥിതിചെയ്യുന്നു, അതേസമയം ഗ്രേവ്സ് കടലിടുക്ക് റിസൊലൂഷൻ ദ്വീപിനെ കൂടുതൽ വടക്കായുള്ള എഡ്ഗൽ ദ്വീപുമായി വേർതിരിക്കുന്നു.
ഡൈനാമിക് കണക്റ്റിവിറ്റി പ്രശ്നം
ഇതൊരു രസകരമായ കമ്പ്യൂട്ടർപ്രശ്നമാണൂ. ഈ പ്രശ്നത്തിൽ ഒരു കൂട്ടം വസ്തുക്കൾ തമ്മിൽ നേരിട്ടോ അല്ലാതെയോ ബന്ധമുണ്ടോ എന്നു മനസ്സിലാക്കുക, വസ്തുക്കൾ തമ്മിൽ ബന്ധങ്ങൾ/പാത്ത്/കണക്ഷൻ സൃഷ്ടിയ്ക്കുക തുടങ്ങിയ വിഷയങ്ങളെ കൈകാര്യം ചെയ്യുന്നു. നിരവധി കമ്പ്യൂട്ടർഅൽഗരിതങ്ങൾ ഈ പ്രശ്നത്തെ വിശദീകരിയ്ക്കാനും, പരിഹരിയ്ക്കാനുമായി വികസിപ്പിച്ചെടുത്തിട്ടുണ്ട്.
ഉദാഹരണമായി 0 1 2 3 4 തുടങ്ങിയവ ഒരു കൂട്ടം വസ്തുക്കളാണെന്നിരിയ്ക്കട്ടെ.
Union(0,4) എന്ന ഫൺക്ഷൻ പൂജ്യത്തിനും, നാലിനും ഇടയിൽ ബന്ധിപ്പിയ്കുന്ന പാലം പണിയുന്നു. Union(1,3) എന്ന ഫൺക്ഷൻ ഒന്നിനും, മൂന്നിനും ഇടയിൽ ബന്ധിപ്പിയ്കുന്ന പാലം പണിയുന്നു.
Connected(0,4) എന്ന ഫൺക്ഷൻ പൂജ്യത്തിനും നാലിനും ഇടയിൽ നേരിട്ടോ അല്ലാതെയോ ബന്ധമുണ്ടോ എന്നു പരിശൊധിയ്ക്കുന്നു. (ഉത്തരം അതെ എന്നാണല്ലോ.)
Connected(1,4) എന്ന ഫൺക്ഷൻ ഒന്നിനും നാലിനും ഇടയിൽ നേരിട്ടോ അല്ലാതെയോ ബന്ധമുണ്ടോ എന്നു പരിശൊധിയ്ക്കുന്നു. (ഉത്തരം അല്ലാ എന്നാണല്ലോ.)
Union(1,4) എന്ന ഫൺക്ഷൻ ഒന്നിനും, നാലിനും ഇടയിൽ ബന്ധിപ്പിയ്കുന്ന പാലം പണിയുന്നു.(തദ്വാരാ 0,1,3,4 എന്ന വസ്തുക്കൾ തമ്മിൽ ബന്ധപ്പെടുന്നു! 0 3 എന്ന വസ്തുക്കൾ നേരിട്ടല്ലാതെയാണൂ ബന്ധപ്പെട്ടിരിയ്ക്കുന്നത്.)
ഈ പ്രശ്നത്തിന്റെ പ്രാധാന്യം
നാം നിത്യേനയെന്ന വണ്ണം ഇടപെടുന്ന പല കാര്യങ്ങളും ഈ പ്രശ്നവുമായി ബന്ധപ്പെട്ടാണിരിയ്ക്കുന്നത്! ചുവട്ടിലുള്ളവ ചില ഉദാഹരണങ്ങൾ മാത്രം
പ്രശ്നപരിഹാരം
ഏറ്റവും മികച്ച രീതിയിൽ ഈ പ്രശ്നത്തെ പരിഹരിയ്ക്കുക എന്നത് ആ കമ്പ്യൂട്ടർ എഞ്ചിനീയറുടെ മുന്നിലുള്ള വെല്ലുവിളി. പലവിധത്തിലുള്ള അൽഗരിതങ്ങളും ഇതിനായി അവർ വികസിപ്പിച്ചെടുത്തിട്ടുണ്ട്. ചുവടെ കൊടുത്തിരിയ്ക്കുന്നത് അത്തരം ചില അൽഗരിതങ്ങളാണു. ഈ അൽഗരിതങ്ങളോരോന്നും മേൽ ചൊന്ന രണ്ട് കർത്തവ്യങ്ങളും(union, connected) ചെയ്യുന്നവയാണു. മെച്ചപ്പെട്ട രീതിയിൽ ഇവ ചെയ്യുന്നതിനായി ഈ അൽഗരിതങ്ങളോരോന്നും വസ്തുക്കളെ പ്രത്യേക രീതിയിൽ ക്രമീകരിക്കുന്നു.
ഉദാഹരണം
Id[] എന്ന അറയിൽ 10 അക്കങ്ങൾ കൊള്ളാമെന്നിരിയ്ക്കട്ടെ. അറേയിലെ വാല്യുകൾ താഴെകൊടുത്തിര്യ്കുന്ന പോലെയാണു.
സ്ഥാനം    0 1 2 3 4 5 6 7 8 9
Id[]        0 1 1 8 8 0 0 1 8 8
Id[0], id[5], id[6] എന്നീ അറേ വാല്യുക്കൾ തുല്യമാണു. അതായത്, 0, 5, 6 എന്നീ വസ്തുക്കൾ/ പരസ്പരം ബന്ധട്ട്റ്റിരിയ്ക്കുന്നു!
അതു പോലെ Id[1], id[2], id[7] എന്നീ അറേ വാല്യുക്കൾ തുല്യമാണു. അതായത്, 1, 2, 7 എന്നീ വസ്തുക്കൾ/ പരസ്പരം ബന്ധട്ട്റ്റിരിയ്ക്കുന്നു!
അതു പോലെ Id[3], id[4], id[8], id[9] എന്നീ അറേ വാല്യുക്കൾ തുല്യമാണു. അതായത്, 3, 4, 8, 9 എന്നീ വസ്തുക്കൾ/ പരസ്പരം ബന്ധട്ട്റ്റിരിയ്ക്കുന്നു!
വിശദീകരണം
Union ഫൺക്ഷൻ ബന്ധപ്പെടുത്തേണ്ട വസ്തുക്കളിൽ ഒരേ അറേ വാല്യുവരത്തക്കവണ്ണം ഡാറ്റാസ്റ്റ്രക്ച്ചറിനെ മൊത്തത്തിൽ പുന:ക്രമീകരിയ്ക്കുന്നു. അതായത് p, q എന്നിവ ബന്ധിപ്പിയ്ക്കണമെന്നിരിയ്ക്കട്ടെ, അറേയിലെ p ഇന്ദെക്സിലും, q ഇന്ദെക്സിലും ഒരേ വാല്യുവരത്തക്കവണ്ണം മൊത്തം അറേവാല്യുവും പുന:ക്രമീകരിയ്ക്കുന്നു.
അൽഗരിതത്തിന്റെ സങ്കീർണ്ണത
Connected ഫൺക്ഷൻ വളരെ എളുപ്പമാണൂ. അതിന്റെ സങ്കീർണ്ണത/കോംബ്ലക്സിറ്റി O(1) ആണു.
അതേ സമയം union ഫൺക്ഷൻ വളരെ കുഴപ്പമേറിയതാണൂ. ഓരോ ബന്ധപ്പെടുത്തലിനും, അറേ മൊത്തത്തിൽ ഒരിക്കലൂടെ കടന്നു പോയി മാറ്റങ്ങൾ വരുത്തേണ്ടതായി വരുന്നു. അപ്പോൾ N വസ്തുക്കൾ തമ്മിൽ ബന്ധപ്പെടുത്തണമെങ്കിൽ N*N അതായത് N^2 തവണ അറേയിലൂടെ കടന്ന് പോകേണ്ടതായി വരുന്നു. അതായത്, അൽഗരിതത്തിന്റെ സങ്കീർണ്ണത O(N^2) ആണു. വളരെ മോശപ്പെട്ടതെന്ന് വിളിയ്ക്കാവുന്ന ഒരു പ്രശ്നപരിഹാരമാർഗ്ഗമാണിതെന്നതിനുള്ള സൂചനയാണീ സങ്കീർണ്ണതാ നംബർ.
ക്വിക്ക് യൂണിയൻ അൽഗരിതം
ദ്വിമാന സമവാക്യത്തിൽ വരുന്ന സങ്കീർണ്ണതയുള്ള അൽഗരിതങ്ങൾ മികച്ചതല്ല എന്ന് മനസ്സിലാക്കിയതിനാൽ മറ്റ് മികച്ച പ്രശ്നപരിഹാര മാർഗ്ഗത്തിലേയ്ക്ക് കമ്പ്യൂട്ടർശാസ്ത്രകാരന്മാർ തിരിഞ്ഞു.
ക്വിക്ക് യൂണിയൻ അൽഗരിതം ഒരു ട്രീ സ്റ്റ്രക്ചറിൽ വസ്തുക്കളെ ക്രമീകരിക്കുകയാണു ചെയ്യുന്നത്.
ഉദാഹരണത്തിനു, 3 4 എന്ന വസ്തുക്കളെ ബന്ധിപ്പിയ്ക്കണമെങ്കിൽ, 3 ഇന്റെ മൂലമായി/റൂട്ടായി 4ൽ ആക്കി മാറ്റുന്നു. അതിനായി അറേയിലെ 3എന്ന ഇൻഡക്സിലെ വാല്യു ആയി 4 നെ ക്രമീകരിയ്ക്കുന്നു.
വിശദമായ ഉദാഹരണം
Id[] എന്ന അറയിൽ 10 അക്കങ്ങൾ കൊള്ളാമെന്നിരിയ്ക്കട്ടെ. അറേയിലെ വാല്യുകൾ താഴെകൊടുത്തിര്യ്കുന്ന പോലെയാണു എന്നിരിയ്ക്കട്ടെ
വസ്തുക്കൾ 0 1 2 3 4 5 6 7 8 9 Id[]        5 0 7 4 6 5 6 8 9 9
ഡൽഹി ക്രിക്കറ്റ് ടീം
ഇന്ത്യൻ ആഭ്യന്തര ക്രിക്കറ്റിൽ ഡൽഹിയെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് ഡൽഹി ക്രിക്കറ്റ് ടീം. 7 തവണ അവർ രഞ്ജി ട്രോഫി നേടിയിട്ടുണ്ട്. ഡൽഹിയിൽ സ്ഥിതി ചെയ്യുന്ന ഫിറോസ് ഷാ കോട്ട്‌ല സ്റ്റേഡിയമാണ് ഈ ടീമിന്റെ ഹോം ഗ്രൗണ്ട്.
ഡൈനാമിക് കണക്റ്റിവിറ്റി പ്രശ്നം
വിശദമായ ഉദാഹരണം
Id[0], Id[1], Id[5] എന്നീ അറേ വാല്യൂക്കൾ നോക്കുക. ഒന്ന് എന്ന വസ്തുവിന്റെ മൂലം പൂജ്യവും, 0 എന്ന വസ്തുവിന്റെ മൂലം 5ഉം, 5ന്റെ മൂലം 5 തന്നെയും ആയ രീതിയിലാണു ക്രമീകരണം. (ഇതൊരു ട്രീ സ്റ്റ്രക്ച്ചറാണെന്ന് ഓർക്കുക.) 0,1, 5 എന്നീ വസ്തുക്കളുടെ പരമമായ മൂലം എന്നത് 5 ആണൂ. 2 വസ്തുക്കളുടെ പരമമായമൂലം തുല്യമാണെങ്കിൽ ഈ അൽഗരിതപ്രകാരം, അവ പരസ്പരം ബന്ധപ്പെട്ടിരികുന്നവയാണു.
ഡൽഹി ക്രിക്കറ്റ് ടീം
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഡൈനാമിക് കണക്റ്റിവിറ്റി പ്രശ്നം
വിശദമായ ഉദാഹരണം
അതു പോലെ, Id[2], Id[7], Id[8], Id[9] എന്നീ അറേ വാല്യൂക്കൾ നോക്കുക. 2 എന്ന വസ്തുവിന്റെ മൂലം 7ഉം, 7ന്റെ മൂലം 8ഉം, 8ന്റെ മൂലം 9ഉം, 9ന്റെ മൂലം 9 തന്നെയും ആണു. (ഇതുമൊരു ട്രീ സ്റ്റ്രക്ച്ചറാണെന്ന് ഓർക്കുക.) 2,7,8,9 എന്നീ വസ്തുക്കളുടെ പരമമായ മൂലം എന്നത് 9 ആണൂ. (2 വസ്തുക്കളുടെ പരമമായമൂലം തുല്യമാണെങ്കിൽ ഈ അൽഗരിതപ്രകാരം, അവ പരസ്പരം ബന്ധപ്പെട്ടിരികുന്നവയാണു എന്നത് ഓർക്കുക)
അതു പോലെ, Id[3], Id[4], Id[6] എന്നീ അറേ വാല്യൂക്കൾ നോക്കുക. 3 എന്ന വസ്തുവിന്റെ മൂലം 4ഉം, 4ന്റെ മൂലം 6ഉം, 6ന്റെ മൂലം 6 തന്നെയും ആണു. (ഇതുമൊരു ട്രീ സ്റ്റ്രക്ച്ചറാണെന്ന് ഓർക്കുക.) 3,4, 6 എന്നീ വസ്തുക്കളുടെ പരമമായ മൂലം എന്നത് 6 ആണൂ. (2 വസ്തുക്കളുടെ പരമമായമൂലം തുല്യമാണെങ്കിൽ ഈ അൽഗരിതപ്രകാരം, അവ പരസ്പരം ബന്ധപ്പെട്ടിരികുന്നവയാണു എന്നത് ഓർക്കുക)
വിശദീകരണം
Connected ഫണക്ഷൻ രണ്ട് വസ്തുക്കൾ തമ്മിൽ ബന്ധമുണ്ടോയെന്ന് മാത്രം പരിശോധിയ്ക്കുന്നു. പരിശോധിയ്ക്കണ്ട രണ്ട് വസ്തുക്കളുടെ പരമമായ മൂലം/റൂട്ട് കണ്ട് പിടിച്ച് അവ രണ്ടും തുല്യമാണോയെന്ന് പരിശോധിച്ചാണിത് നടപ്പിലാക്കുന്നത്.
Union ഫൺക്ഷൻ ബന്ധപ്പെടുത്തേണ്ട വസ്തുക്കളുടെ രണ്ടിന്റെയും പരമമായ മൂലം കണ്ട് പിടിയ്ക്കുന്നു. എന്നിട്ട് ബന്ധപ്പെടുത്തെണ്ട വസ്തുവിക്കളുടെ ഒന്നിന്റെ പരമമായ മൂലം/റൂട്ട് ബന്ധപ്പെടേണ്ട രണ്ടാമത്തെ വസ്തുവിന്റെ പരമമായ റൂട്ടാക്കി മാറ്റി ട്രീ സ്റ്റ്രക്ച്ചറിനെ പുന:ക്രമീകരിയ്ക്കുന്നു. അതായത് p, q എന്നിവ ബന്ധിപ്പിയ്ക്കണമെന്നിരിയ്ക്കട്ടെ, p യുടെ റൂട്ട് വാല്യു r ഉം, qവിന്റെ s ഉം ആണെന്നിരിക്കട്ടെ. ഇനി r ന്റെ റൂട്ട് വാല്യു ആയി s നിശ്ചയിക്കുന്നു(അറേയിലെ r ഇന്ദെക്സിലെ വാല്യു ആയി, s നെ നിശ്ചയിക്കുന്നുവെന്നർഥം)
അൽഗരിതത്തിന്റെ സങ്കീർണ്ണത
10 എണ്ണമുള്ള ഒരറയിലെ വസ്തുക്കൾ തമ്മിൽ ബന്ധപ്പെടുത്തണമെന്നിരിയ്ക്കട്ടെ. 0 തൊട്ട് 8 വരെ യുള്ള വസ്തുക്കൾ രേഘീയമായി ബന്ധപ്പെട്ടിരിക്കുന്ന ഒരു അവസ്ഥയിൽ, 9 എന്ന വസ്തുവിനെ ഇതുമായി ബന്ധപ്പെടുത്തണമെങ്കിൽ, നാം അറേയിൽ മൊത്തം യാത്ര ചെയ്യേണ്ടിയിരിയ്ക്കുന്നു. അതായത് ഈ ഒരവസ്ഥയിൽ ഒരു വസ്തു മറ്റൊരു വസ്തുവുമായി ബന്ധപ്പെട്ടിട്ടുണ്ടോയെന്ന് മനസ്സിലാക്കാനും ഒരു വസ്തുവിനെ പുതുതായി കൂട്ടി ചേർക്കാനും ആ അറേയിലൂടെ മൊത്തം യാത്ര ചെയ്യണം! അപ്പോൾ N വസ്തുക്കൾ തമ്മിൽ ബന്ധപ്പെടുത്തണമെങ്കിൽ N*N അതായത് N^2 തവണ അറേയിലൂടെ കടന്ന് പോകേണ്ടതായി വരുന്നു. അതായത്, അൽഗരിതത്തിന്റെ സങ്കീർണ്ണത O(N^2) ആണു. ചുരുക്കി പറയുകയാണേൽ ക്വിക്ക് ഫൈൻഡ് അൽഗരിതത്തിനാരോപിച്ച കുറ്റങ്ങൾ വരാവുന്ന അവസ്ഥകൾ ഈ അൽഗരിതത്തിനും ഉണ്ടാകാം!
വെയിറ്റഡ് ക്വിക്ക് യൂണിയൻ അൽഗരിതം
ക്വിക്ക് യൂണിയൻ അൽഗരിതത്തിലെ കുഴപ്പമെന്താണെന്നു വച്ചാൽ ട്രീ സ്റ്റ്രക്ച്ചറിനു വലിപ്പം ക്രമമായി വർദ്ധിക്കുന്നുവെന്നതാണൂ. വസ്തുക്കളെല്ലാം രേഘീയമായി ക്രമീകരിക്കപ്പെടുന്ന, അവസ്ഥയാണിതിലെ ഏറ്റവും മോശപ്പെട്ട അവസ്ഥ. വെയിറ്റഡ് ക്വിക്ക് യൂണിയൻ അൽഗരിതത്തിൽ രണ്ട് ട്രീകൾ പരസ്പരം ബന്ധപ്പെടുത്തുംബോൾ രണ്ട് ട്രീകളുടെയും ആഴം പരിശോധിച്ച്, അവയിലെ ചെറിയ ട്രീയുടെ മൂലമായി വലിയ ട്രീയുടെ മൂലത്തെ പ്രതിഷ്ടിയ്ക്കുന്നു. ക്വിക്ക് യൂണിയൻ അൽഗരിതത്തിലുണ്ടാക്കിയ ഈയൊരു ചെറിയ മാറ്റം വഴി ഉണ്ടാക്കുന്ന നേട്ടം ചില്ലറയല്ല! (മേൽപ്പറഞ്ഞതുപോലെ രണ്ട് വസ്തുക്കൾ തമ്മിലുള്ള ബന്ധം ഉണ്ടാക്കുംബോൾ, ട്രീ സ്ട്രക്ച്ചറിന്റെ ആഴം ഒരുപാട് വർദ്ധിയ്ക്കാതെ നോക്കുന്നതിനാൽ ഈ അൽഗരിതത്തിനെ “പെട്ടെന്ന് ചെറിയ പാലം പണിയഡോ അൽഗരിതം” എന്നു വേണേൽ വിളിയ്ക്കാം)
വിശദീകരണം
Connected ഫണക്ഷൻ ക്വിക്ക് യൂണിയൻ അൽഗരിതത്തിലുള്ളതു പോലെ തന്നെയാണു. ബന്ധം നിലവിലുണ്ടോയെന്ന് പരിശോധിയ്ക്കണ്ട രണ്ട് വസ്തുക്കളുടെ പരമമായ മൂലം/റൂട്ട് കണ്ട് പിടിച്ച് അവ രണ്ടും തുല്യമാണോയെന്ന് പരിശോധിച്ചാണിത് നടപ്പിലാക്കുന്നത്.
Union ഫൺക്ഷൻ ബന്ധപ്പെടുത്തേണ്ട വസ്തുക്കളുടെ രണ്ടിന്റെയും പരമമായ മൂലം കണ്ട് പിടിയ്ക്കുന്നു. രണ്ടിന്റെയും ആഴം മനസ്സിലാക്കുന്നു. ആഴം കുറവുള്ള മൂലത്തിന്റെ റൂട്ടായി ആഴം കൂടിയ മൂലത്തെ പ്രതിഷ്ടിച്ച്, ട്രീ സ്റ്റ്രക്ച്ചറിനെ പുന:ക്രമീകരിയ്ക്കുന്നു. അതായത് p, q എന്നിവ ബന്ധിപ്പിയ്ക്കണമെന്നിരിയ്ക്കട്ടെ, p യുടെ റൂട്ട് വാല്യു r ഉം, qവിന്റെ s ഉം ആണെന്നിരിക്കട്ടെ. ഇവയിൽ r ന്റെ ആഴം കുറവാണെന്നിരിയ്ക്കട്ടെ, ഇനി r ന്റെ റൂട്ട് വാല്യു ആയി s നിശ്ചയിക്കുന്നു(അറേയിലെ r ഇന്ദെക്സിലെ വാല്യു ആയി, s നെ നിശ്ചയിക്കുന്നുവെന്നർഥം). മറിച്ചാണെങ്കിൽ s ന്റെ റൂട്ട് വാല്യു ആയി rനെ നിശ്ചയിക്കുന്നു
രണ്ടിന്റെയും ആഴം തുല്യമാണെങ്കിൽ, ഏതെങ്കിലുമൊരു ട്രീയുടെ മൂലത്തിന്റെ റൂട്ടായി, മറ്റേ ട്രീയുടെ മൂലത്തെ പ്രതിഷ്ടിക്കുകയും, രണ്ടാമത്തെ ട്രീയുടെ ആഴം ഒന്ന് വർദ്ധിപ്പിക്കുകയും ചെയ്യുന്നു.
അൽഗരിതത്തിന്റെ സങ്കീർണ്ണത
ക്വിക്ക് യൂണീയൻ അൽഗരിതത്തിലുണ്ടാക്കിയ ഈ ചെറിയ മാറ്റം കൊണ്ടുണ്ടാകുന്ന നേട്ടം അത്ഭുതകരമാണു. കുറേകൂടെ ഫ്ലാറ്റ് ആയ/നിരപ്പായ ഒരു ട്രീ സ്റ്റ്രക്ച്ചറാണീ അൽഗരിതം വഴി ഉണ്ടാകുന്നത്. അതിനാൽ മൂലം കണ്ട് പിടിയ്ക്കാനും, പുതിയ വസ്തുക്കൾ കൂട്ടിചേർക്കാനും, വളരെ കുറച്ച് യാത്ര(iteration) മാത്രം മതിയാകും. ഈ അൽഗരിതത്തിന്റെ സങ്കീർണ്ണത N+ lgN ആണു.
പാത്ത് കംപ്രസ്ഡ് വെയിറ്റഡ് ക്വിക്ക് യൂണിയൻ അൽഗരിതം
വെയിറ്റഡ് ക്വിക്ക് യൂണിയൻ അൽഗരിതത്തിൽ ഒരു വസ്തുവിന്റെ പരമമായ റൂട്ട് കണ്ട് പിടിയ്കുന്ന പ്രക്രിയയിൽ, വഴിക്ക് കാണുന്ന എല്ലാ വസ്തുവിന്റെയും തൊട്ട് മേളിലുള്ള മൂലത്തെ ഈ പരമമായ മൂലമാക്കി പ്രതിഷ്ടിച്ചാൽ പാത്ത് കംബ്രസിഡ് ക്വിക്ക് യൂണീയൻ അൽഗരിതമായി. ഇപ്രകാരം ഓരോ വസ്തുവുന്റെയും മൂലമായി, പരമമായ റൂട്ടിനെ ക്രമീകരിച്ചാൽ നമുക്ക് വളരെ ഫ്ലാറ്റ് ആയ ഒരു ട്രീ സ്റ്റ്രക്ച്ചറാണൂ ലഭിയ്ക്കുന്നത്. അതോടെ അൽഗരിതത്തിന്റെ സങ്കീർണ്ണത അവിശ്വസിനീയമായി കുറയുന്നു. ഹോപ്പ്മാൻ -ഉൾമാൻ, ടർജൻ അനാലിസിസ് പ്രകാരം, ഒരു ശൂന്യമായ അറേയിൽ നിന്നും തുടങ്ങി, M യൂണീയൻ/ഫൈൻഡ് ഓപ്പറേഷൻ ഒരു N വസ്തുക്കളിൽ നടത്താൻ N + Mlg*N തവണ അറേയിലൂടെ യാത്ര(iterate) ചെയ്യേണ്ടി വരുമത്രേ. lg* N എന്നു പറഞ്ഞാൽ N നെ എത്രത്തോളം ലൊഗരിതമിക്കായിട്ട്(ബേയ്സ് 2) iterate ചെയ്താൽ, 1 ലഭിയ്ക്കും എന്നത്രെ.
അതായത് ഈ അൽഗരിതം ഏകദേശം ലീനിയറായ സങ്കീർണത നൽകുന്നു. (ഫ്രഡ്മാൻ, സാക്സ് തുടങ്ങിയവർ ലീനിയർ ആയ സങ്കീർണതയുള്ള അൽഗരിതം ഈ പ്രശ്നത്തിൽ ഉണ്ടാവില്ലയെന്ന് തെളിയിച്ചിട്ടുണ്ട്)
അവലംബം
Ref: Algorithms: session given by Robert Sedgewick and Kevin Wayne
വർഗ്ഗം:അൽഗൊരിതങ്ങൾ
രവി വള്ളത്തോൾ
മലയാളചലച്ചിത്ര സീരിയൽ നടനായിരുന്നു രവി വള്ളത്തോൾ (ജീവിതകാലം: 25 നവംബർ 1952 - 2020 ഏപ്രിൽ 25). പ്രശസ്ത കവി വള്ളത്തോൾ നാരായണമേനോന്റെ അനന്തരവളായിരുന്നു അദ്ദേഹത്തിന്റെ മാതാവ്. മലയാളത്തിലെ ആദ്യത്തെ പരമ്പര ഉൾപ്പെടെ നിരവധി പ്രശസ്ത പരമ്പരകളിൽ അഭിനയിച്ചതിലൂടെ അദ്ദേഹം ശ്രദ്ധേയനായിരുന്നു. ടിവി പരമ്പരകളിലും സിനിമകളിലും അഭിനയിച്ചതോടൊപ്പം 25 ചെറുകഥകളും ഏതാനും നാടകങ്ങളും അദ്ദേഹം രചിച്ചിരുന്നു.
ജീവിതരേഖ
1996ൽ ദൂരദർശനിൽ അച്ഛൻ ടി.എൻ.ഗോപിനാഥൻ നായർ തന്നെ രചിച്ച് പ്രശസ്ത മലയാള കവിയും ഗാനരചയിതാവും സംവിധായകനുമായ പി. ഭാസ്‌കരൻ സംവിധാനം ചെയ്ത വൈതരണി എന്ന പരമ്പരയിലൂടെയാണ് അഭിനയരംഗത്ത് സജീവമാകുന്നത്. തുടർന്ന് നൂറിലേറെ ടെലിവിഷൻ പരമ്പരകളിൽ അഭിനയിച്ചു.
ഇരുപത്തിയഞ്ചോളം ചെറുകഥകൾ രചിച്ചിട്ടുണ്ട്. ഇതിൽ ചില കഥകൾ ടെലിവിഷൻ പരമ്പരകളുമായിട്ടുണ്ട്. രവി വള്ളത്തോളിന്റെ നാടകമായ രേവതിക്കൊരു പാവക്കുട്ടി പിന്നീട് അതേ ‌പേരിൽ സിനിമയാക്കിയിട്ടുണ്ട്.
ഒന്നര പതിറ്റാണ്ടോളം അഭിനയ രംഗത്ത് സജീവമായിരുന്ന രവി വള്ളത്തോളിന് ‘അമേരിക്കൻ ഡ്രീംസ്' എന്ന പരമ്പരയിലെ അഭിനയത്തിന് മികച്ച നടനുള്ള കേരള സംസ്ഥാന ടെലിവിഷൻ അവാർഡ് ലഭിച്ചു. ഏഷ്യാനെറ്റിൽ സംപ്രേഷണം ചെയ്ത പാരിജാതം എന്ന പരമ്പരയിലെ അഭിനയത്തിന് മികച്ച നടനുള്ള ഏഷ്യാനെറ്റ് ടെലിവിഷൻ അവാർഡും ലഭിച്ചിട്ടുണ്ട്.
മരണം
കടുത്ത പ്രമേഹത്തെ തുടർന്ന് ഏറെക്കാലമായി അഭിനയത്തിൽ നിന്ന് വിട്ടുകയായിരുന്ന രവി വള്ളത്തോൾ അസുഖം മൂർച്ഛിച്ചതിനെ‌ 2020 ഏപ്രിൽ 25-ന് തിരുവനന്തപുരത്തെ ഒരു സ്വകാര്യ ആശുപത്രിയിൽ വച്ച് അന്തരിച്ചു.
മെഴ്സെൻ അഭാജ്യസംഖ്യ
M_p=2^p-1 എന്ന രീതിയിൽ എഴുതാൻ സാധിക്കുന്ന അഭാജ്യസംഖ്യകളാണ് മെഴ്സെൻ അഭാജ്യസംഖ്യകൾ. M_n=2^n-1 എന്ന രീതിയിൽ എഴുതാനാവുന്ന സംഖ്യകളെ പൊതുവെ മെഴ്സെൻ സംഖ്യകൾ എന്ന് വിളിക്കുന്നു. ഇവയെക്കുറിച്ച് പഠിച്ച ഫ്രഞ്ച് സന്യാസിയായിരുന്ന മാരിൻ മെഴ്സെന്റെ ബഹുമാനാർത്ഥമാണ് നാമകരണം. Mn ഒരു അഭാജ്യസംഖ്യയാകണമെങ്കിൽ n ഒരു അഭാജ്യസംഖ്യയായിരിക്കണമെന്ന് നിർബന്ധമാണ്, എന്നാൽ n അഭാജ്യമാകുന്ന അവസരത്തിലെല്ലാം Mn അഭാജ്യമാവുന്നില്ല.
3, 7, 31, 127 എന്നിവയാണ് ഏറ്റവും ചെറിയ മെഴ്സെൻ അഭാജ്യസംഖ്യകൾ. ഏറ്റവും ചെറിയ അഭാജ്യസംഖ്യകളായ 2, 3, 5, 7 എന്നിവയെ രണ്ടിന്റെ ഘാതമാക്കി ഒന്ന് കുറച്ചാൽ ഈ സംഖ്യകൾ ലഭിക്കുന്നു. എന്നാൽ അടുത്ത അഭാജ്യസംഖ്യയായ 11 ന്റെമേൽ ഇപ്രകാരം ചെയ്താൽ ലഭിക്കുന്ന സംഖ്യയായ 2047 അഭാജ്യമല്ല (211-1 = 2047 = 23 × 89). 48 മെഴ്സെൻ അഭാജ്യസംഖ്യകൾ ഇതുവരെ കണ്ടുപിടിക്കപ്പെട്ടിട്ടുണ്ട്. അറിയപ്പെടുന്നതിൽ വച്ച് ഏറ്റവും വലിയ അഭാജ്യസംഖ്യ (25,78,85,161 − 1) ഒരു മെഴ്സെൻ അഭാജ്യസംഖ്യയാണ്. 1997-നു ശേഷം കണ്ടുപിടിച്ചിട്ടുള്ള മെഴ്സെൻ അഭാജ്യങ്ങളെയെല്ലാം ഡിസ്ട്രിബ്യൂട്ടഡ് കമ്പ്യൂട്ടിങ് പ്രൊജക്റ്റ് ആയ ഗ്രേറ്റ് ഇന്റർനെറ്റ് മെഴ്സെൻ പ്രൈം സർച്ച് ആണ് കണ്ടെത്തിയത്.
മെഴ്സെൻ അഭാജ്യസംഖ്യകളുടെ എണ്ണം അനന്തമാണോ എന്നത് ഇതുവരെ നിർദ്ധാരണം ചെയ്യപ്പെടാത്ത ഒരു ഗണിതപ്രശ്നമാണ്
സവിശേഷതകൾ
സംഖ്യകൾ അഭാജ്യമാണോ എന്ന് പരിശോധിക്കുന്ന സാമാന്യവും സുനിശ്ചിതവുമായ അൽഗൊരിതങ്ങൾ (ഉദാ : എ.കെ.എസ്. അഭാജ്യതാപരിശോധന) വളരെയധികം സമയമെടുക്കുന്നവയാണ്. എന്നാൽ മെഴ്സെൻ സംഖ്യകൾ അഭാജ്യമാണോ എന്ന് കണ്ടെത്താൻ ഇതിലും വളരെ വേഗത്തിൽ നടത്താവുന്ന ലൂകാസ്-ലെഹ്‌മർ അഭാജ്യതാപരിശോധന ഉപയോഗിക്കാം. അതിനാൽ വലിയ അഭാജ്യസംഖ്യകൾ കണ്ടെത്താൻ ശ്രമിക്കുന്നവർ അധികവും മെഴ്സെൻ സംഖ്യകൾ അഭാജ്യമാണോ എന്ന് തിരയാനാണ് ശ്രമിക്കാറ്
മെഴ്സെൻ അഭാജ്യസംഖ്യകൾ പെർഫെക്റ്റ് നമ്പറുകളുമായി അഭേദ്യമായി ബന്ധപ്പെട്ടു കിടക്കുന്നു. 2p-1 അഭാജ്യമാണെങ്കിൽ 2p-1(2p-1) ഒരു പെർഫെക്റ്റ് നമ്പറായിരിക്കുമെന്ന് ബി.സി. നാലാം നൂറ്റാണ്ടിൽ യൂക്ലിഡ് തെളിയിച്ചതാണ്. Mp(Mp+1)/2 എന്നതിന് തുല്യമാണ് ഈ സംഖ്യ. പെർഫെക്റ്റ് ആയ ഇരട്ടസംഖ്യകളെല്ലാം ഇത്തരത്തിലുള്ളതായിരിക്കണമെന്ന് പതിനെട്ടാം നൂറ്റാണ്ടിൽ ഓയ്ലറും തെളിയിച്ചു. പെർഫെക്റ്റ് ആയ ഒറ്റസംഖ്യകളുണ്ടോ എന്ന കാര്യം അറിയപ്പെട്ടിട്ടില്ല.
പുറത്തേക്കുള്ള കണ്ണികൾ
വർഗ്ഗം:സംഖ്യാസിദ്ധാന്തം വർഗ്ഗം:നിർദ്ധാരണം ചെയ്യപ്പെടാത്ത ഗണിതശാസ്ത്രപ്രശ്നങ്ങൾ
കാര ഡേവിഡ്
കാര, ലേഡി ഡേവിഡ് (ജീവിതകാലം: 26 ഏപ്രിൽ 1856 - 25 ഡിസംബർ 25) ഓസ്ട്രേലിയൻ അധ്യാപികയും ഫെമിനിസ്റ്റും സാമൂഹ്യ പരിഷ്കർത്താവുമായിരുന്നു.
ജീവചരിത്രം
1856 ൽ കരോലിൻ മാർത്ത മാലറ്റ് എന്ന പേരിൽ ജനിച്ച കാര ഡേവിഡ്, ഇംഗ്ലണ്ടിലെ സൌത്ത്‍വോൾഡിലെ ഒരു മത്സ്യത്തൊഴിലാളിയുടെ മകളായിരുന്നു. അവളുടെ മാതാപിതാക്കൾ സാമുവൽ മല്ലെറ്റും പമേലയും (മുമ്പ്, റൈറ്റ്) ആയിരുന്നു. 1860-ൽ പിതാവും താമസിയാതെ മാതാവും മരണമടഞ്ഞു. തത്ഫലമായി ഒരു സ്കൂൾ അദ്ധ്യാപകനായിരുന്ന മുത്തശ്ശൻറേയും അദ്ദേഹത്തിൻറെ ഭാര്യയുടേയും സംരക്ഷണയിലാണ് ഡേവിഡ് വളർന്നത്.
ഒരു പ്രാദേശിക വിദ്യാലയത്തിൽ പഠനത്തിന് ചേർന്ന അവർ അവിടെ ഒരു വിദ്യാർത്ഥിനിയും ഒപ്പം അദ്ധ്യാപികയുമായി മാറി. 1875 ൽ ഡേവിഡ് ലണ്ടനിലെ വൈറ്റ്ലാൻഡ്സ് കോളേജിലേക്ക് ഉപരിപഠനത്തിനു പോകുകയും പഠനം പൂർത്തിയാക്കിയശേഷം അവിടെ ഒരു ലക്ചററായി തുടർന്നു.
ഹമൊണാഡോ
ഹമോനാഡോ ( സ്പാനിഷ് ഭാഷയിൽ: jamonado ), അല്ലെങ്കിൽ ഹമോനഡ, പന്നിയിറച്ചിയോ, ചിക്കനോ ബീഫോ മാരിനേറ്റ് ചെയ്ത് മധുരമുള്ള പൈനാപ്പിൾ സോസിൽ പാകം ചെയ്തെടുക്കുന്ന ഒരു ഫിലിപ്പിനോ വിഭവമാണ്. പൈനാപ്പിൾ സാധാരണയായി വളരുന്ന ഫിലിപ്പൈൻ പ്രദേശങ്ങളിൽ പ്രത്യേകിച്ചും ക്രിസ്തുമസ് സമയത്ത് പാചകം ചെയ്യപ്പെടുന്ന ഹമൊനാഡോ ഒരു ജനപ്രിയ വിഭവമാണ്. മാരിനേറ്റ് ചെയ്തതോ പൈനാപ്പിൾ ഉപയോഗിച്ച് പാകം ചെയ്തതോ ആയ രുചികരമായ വിഭവങ്ങൾക്ക് ഫിലിപ്പീൻസിൽ ഹമോനാഡോ എന്നത് ഒരു പൊതു പദമാണ്. ഇതിൻ്റെ പല വകഭേദങ്ങളിൽ ഫിലിപ്പൈൻസിലെ പല പ്രവിശ്യകളിലും ലഭ്യമാണ്. പാകം ചെയ്യാൻ അധികം അധ്വാനം വേണ്ടാത്തതും, താരതമ്യേനെ എളുപ്പമുള്ളതുമായ ഒരു വിഭവമാണ് ഹമോനാഡോ.
പദോൽപ്പത്തി
ഹാമോണഡോ എന്ന പേര് സ്പാനിഷ് പദമായ ജാമോണാഡോയുടെ ടാഗലോഗ് അക്ഷരവിന്യാസമാണ്, അതായത് ഹാമോൺ ( ഹാം അധവാ പന്നിയുടെ തുടഭാഗം ) പോലെ [തയ്യാറാക്കിയത്]  എന്നർത്ഥം. എന്നിരുന്നാലും, ക്രിസ്മസ് സീസണിൽ ഫിലിപ്പീൻസിൽ ഉടനീളം സാധാരണയായി പാകം ചെയ്യപ്പെടുന്ന ഹാമോൺ (പന്നിയുടെ തുട ഭാഗം കൊണ്ട് ഉണ്ടാക്കുന്നൊരു വിഭവം( ജാമോൺ )) എന്ന വിഭവവുമായി ''ഹമോണാഡോയ്ക്ക് ബന്ധമില്ല എന്ന് പറയാം. ഫിലിപൈൻസിലെ സാംബോംഗ പ്രവിശ്യയിൽ ഹാമോനാഡോ എന്ന വിഭവം എൻഡൽസാഡോ ( സ്പാനിഷ് ഭാഷയിൽ: endulzado'', അധവാ "മധുരമുള്ളത്" അല്ലെങ്കിൽ " ഗ്ലേസ്ഡ് ") എന്ന പേരിൽ അറിയപ്പെടുന്നു.
ഫിലിപ്പിനോ ലോംഗ്‌ഗാനിസ എന്ന തരം സോസേജുകളുടെ മധുരമായ വേരിയന്റിനുള്ള ഒരു പേരു കൂടെയാണ് ഹമോനാഡോ അല്ലെങ്കിൽ ഹമോനാഡ. (അതിൻ്റെ മുഴുവൻ പേര് ലോംഗ്‌ഗാനിസാങ് ഹമോണാഡോ എന്നാണ്)
വിവരണം
ഇടത്ത്‌|ലഘുചിത്രം| [[ഹോട്ട് ഡോഗ്|ഹോട്ട്‌ഡോഗുകളും സ്റ്റാർ ആനിസും ചേർത്ത ബുലാക്കൻ പ്രവിശ്യയിൽ നിന്നുള്ള പോർക്ക് ഹാമോണാഡോ]] സാധാരണയായി പൈനാപ്പിൾ ജ്യൂസ്, ബ്രൗൺ ഷുഗർ, സോയ സോസ്, വിവിധ തരം മസാല ചേരുവകൾ എന്നിവ ഉപയോഗിച്ച് തയാറാക്കപ്പെടുന്ന മധുരമുള്ള ബ്രൗൺ നിറമുള്ള സോസിൽ ഒരു വല്യ ബൗളിൽ വച്ച് മാംസം (സാധാരണ ഗതിയിൽ കൊഴുപ്പുള്ള പന്നിയിറച്ചി, അല്ല എങ്കിൽ അത് കോഴി ഇറച്ചിയോ അല്ലെങ്കിൽ മാട്ടിറച്ചിയോ ആകാം) ഇറക്കി വച്ച് അത് പൊതിഞ്ഞ് ഒരു രാത്രി മുഴുവൻ വച്ച് മാരിനേറ്റ് ചെയ്യുന്നു. അതിനുശേഷം പിറ്റേ ദിവസം മാരിനേറ്റ് ചെയ്തു വച്ച മാംസം മാത്രം ആ ബൗളിൽ നിന്ന് എടുത്ത് പാനിൽ സസ്യ എണ്ണ ഒഴിച്ച് ബ്രൗൺ നിറമാകുന്നതുവരെ വറുക്കുന്നു. അതിനു ശേഷം അതിലേക്ക് മുറിച്ച് വച്ച പൈനപ്പിൾ കഷണങ്ങൾ ചേർത്ത്, മാംസം വളരെ മൃദുവാകുന്നതുവരെ സ്റ്റോക്കും (മാരിനേറ്റ് ചെയ്യാൻ ഉപയോഗിച്ച ദ്രാവകം) വേവിക്കുക. ഫിലിപ്പൈൻസിലെ സാധാരണ ആഹാരമായ വെള്ള ചോറിൻ്റെ കൂടെയാണ് ഈ വിഭവം കൂടുതലും വിളമ്പുന്നത്.
ഈ വിഭവത്തിൻ്റെ ചില പ്രാദേശിക വ്യതിയാനങ്ങളിൽ ചിലപ്പോൾ മാംസം മാരിനേറ്റ് ചെയ്യുന്ന കാലയളവ് വ്യത്യസ്തമായിരിക്കും. ഒരു രാത്രി മുഴുവൻ മാരിനേറ്റ് ചെയ്ത് വയ്ക്കപ്പെടില്ല ചിലപ്പോൾ. അതു പോലെ തന്നെ പന്നിയിറച്ചി വളരെ മൃദുവാകുന്നത് വരെ അതിനെ സാവധാനത്തിൽ വേവിക്കപ്പെടും - പ്രത്യേകിച്ചും പാറ്റ എന്ന് തഗലോഗ് ഭാഷയിൽ അറിയപ്പെടുന്ന ഹാം ഹോക്ക് അധവാ പന്നിയുടെ കാൽമുട്ട്‌ ഭാഗം ഉപയോഗിച്ച് ഈ വിഭവം തയാറാക്കുമ്പോഴോ (അല്ലെങ്കിൽ പന്നി ഇറച്ചിക്ക് പകരം ബീഫ് സിർലോയിൻ (മാട്ടിറച്ചിയുടെ വാരിക്കഷ്ണം) പോലുള്ള കഠിനമായ മാംസഭാഗങ്ങൾ ഉപയോഗിച്ച് പാകം ചെയ്യുമ്പോഴോ. കലമാൻസി (ഒരു തരം ഫിലിപ്പൈൻ നാരങ്ങ), ജ്യൂസ്, കാരറ്റ്, ഉണക്കമുന്തിരി, ഉപ്പിലിട്ട പച്ചക്കറികൾ, ലോംഗ്‌ഗാനിസ (ഒരു തരം ഫിലിപ്പൈനി സോസേജ്), ഹോട്ട്‌ഡോഗുകൾ എന്നിവയും ചിലർ ഇതിൻ്റെ വകഭേദങ്ങൾ പാചകം ചെയ്യുമ്പോൾ പൈനാപ്പിളിൻ്റെ കൂടെ ചേർത്ത് പാചകം ചെയ്യുന്നു. ചില തരം ഹമോണാഡോ വേരിയന്റുകളിൽ സോയ സോസിനൊപ്പം തക്കാളി സോസ് അല്ലെങ്കിൽ ബനാന കെച്ചപ്പ് എന്നിവ ഉപയോഗിച്ച് ഫിലിപ്പിനോ അഫ്രിറ്റാഡ ശൈലിയിൽ ഈ വിഭവം പാകം ചെയ്യപ്പെടുന്നു.
സമാനമായ വിഭവങ്ങൾ
പൈനാപ്പിൾ കൊണ്ടുണ്ടാക്കിയ വിഭവമായ ബ്രെയ്‌സ്ഡ് ചിക്കൻ പിനിന്യാഹാങ് മനോക്ക് പോലെയാണ് ഹമോനാഡോ. പിനിന്യാഹാങ് മനോക്ക് ഉണ്ടാക്കുമ്പോൾ അതിൽ പാചകം ചെയ്യുമ്പോൾ സോയ സോസ് ചേർക്കുന്നില്ല, പകരം അത് പാൽ ചേർത്ത് പാകം ചെയ്യുന്നു.
റഫറൻസുകൾ
വർഗ്ഗം:ക്രിസ്മസ് ഭക്ഷണം വർഗ്ഗം:ഫിലിപ്പിനോ വിഭവങ്ങൾ വർഗ്ഗം:ക്രിസ്തുമസ് വിഭവങ്ങൾ
ആലീസ് ബാൾ
ആലീസ് ബാൾ അമേരിക്കൻ  രസതന്ത്രജഞയായിരുന്നു. ഹവായ് സർവകലാശാലയിൽ നിന്ന് ബിരുദാനന്തര ബിരുദം നേടിയ ആദ്യത്തെ വനിതയും, ആഫ്രോ അമേരിക്കക്കാരിയും ഈ സർവ്വകലാശാലയിലെ ആദ്യത്തെ വനിതാ രസതന്ത്ര പ്രൊഫസറും ആയിരുന്നു അവർ. ചൈനയിലെയും ഇന്ത്യയിലെയും പരമ്പരാഗത ചികിത്സാരീതികളിൽ കുഷ്ഠരോഗത്തിനെതിരെ ഫലപ്രദമായി ഉപയോഗിച്ചിരുന്ന  ഔഷധമായിരുന്ന   മരോട്ടിയെണ്ണയെ  (ഇംഗ്ലീഷിൽ ചൗൾമുഗ്ര എണ്ണ) കുത്തിവയ്ക്കാൻ പാകത്തിലുള്ള  ഔഷധക്കൂട്ടായി   വികസിപ്പിച്ചെടുത്തത് ആലിസ് ബാളാണ്. ഈ ചികിത്സാസമ്പ്രദായം പിന്നീട് ബാൾ മെത്തേഡ് എന്നറിയപ്പെട്ടു. 1940കളിൽ സൾഫാ മരുന്നുകൾ ലഭ്യമാകുന്നതു വരെ 30 വർഷത്തോളം ഈ ഔഷധം മാത്രമായിരുന്നു കുഷ്ഠരോഗത്തിനെതിരെ പ്രചാരത്തിലുണ്ടായിരുന്നത്. 1916 ഡിസംബർ 30 ന് ആലീസ് ബാൾ തന്റെ 25-ാമത്തെ വയസ്സിൽ മരണമടഞ്ഞു. മരണത്തിനുമുമ്പ് ഗവേഷണഫലങ്ങൾ പ്രസിദ്ധീകരിക്കാൻ ആലിസ് ബാളിന് സാധിച്ചില്ല. ബാളിൻറെ പ്രയത്നങ്ങൾക്ക് യാതൊരുവിധ കടപ്പാടും നല്കാതെ  ഹവായ് കോളേജിലെ  ഡോക്ടർ ആർതർ ഡീൻ   മറ്റൊരു സഹപ്രവർത്തകനുമൊത്ത്  ചികിത്സാരീതിക്ക്  ഡീൻ മെത്തേഡ് എന്ന പേരു നല്കി  ഈ  ഗവേഷണഫലങ്ങൾ പ്രസിദ്ധപ്പെടുത്തി. ,, , . പിന്നീട് ആറു വർഷങ്ങൾക്കു ശേഷം ആലിസ് ബാളിൻറെ മുൻ സഹപ്രവർത്തകൻ ഹാരി ഹാൾമാൻ ഈ തെറ്റു തിരുത്തി, ഈ ചികിത്സാരീതിക്ക് ബാൾ മെത്തേഡ് എന്ന പേരു നല്കി.
മുൻകാല ജീവിതവും വിദ്യാഭ്യാസവും
1892 ജൂലൈ 24 ന് വാഷിംഗ്ടണിലെ സിയാറ്റിലിൽ ജെയിംസ് പ്രെസ്ലി, ലോറ ലൂയിസ് (ഹോവാർഡ്) ബോൾ എന്നിവരുടെ മകളായി ആലീസ് അഗസ്റ്റ ബാൾ ജനിച്ചു. നാല് മക്കളിൽ ഒരാളായിരുന്ന ആലിസിന്, വില്യം, റോബർട്ട് എന്നീ രണ്ടു സഹോദരന്മാരും അഡീ എന്ന ഒരു ഇളയസഹോദരിയും ഉണ്ടായിരുന്നു. ജെയിംസ് പ്രിസിലി ഒരു ന്യൂസ്പേപ്പർ എഡിറ്ററും, ഫോട്ടോഗ്രാഫറും, വക്കീലും ആയിരുന്നു. ജെയിംസ് പ്രിസിലിയുടെ പിതാവ് ജെയിംസ് ബാൾ ഒരു സീനിയർ ഫോട്ടോഗ്രാഫറും കൂടാതെ യുണൈറ്റഡ് സ്റ്റേറ്റ്സിൽ നിന്ന് ആദ്യമായി ഡഗറോടൈപ്പ് (മെറ്റൽ പ്ലേറ്റിലേയ്ക്ക് ഫോട്ടോഗ്രാഫ്സ് പ്രിന്റു ചെയ്യുന്ന പ്രക്രിയ) പഠിച്ച ആഫ്രോ അമേരിക്കൻ വ്യക്തിയും ആയിരുന്നു.
മുത്തച്ഛനായ ജെയിംസ് ബാൾ സീനിയറിന്റെ വാതരോഗത്തിന് ആശ്വാസമാവുമെന്നു കരുതി  ആലീസിന്റെ കുട്ടിക്കാലത്ത് തന്നെ ആ കുടുംബം   സിയാറ്റിലിൽ നിന്ന്  ഉഷ്ണപ്രദേശമായ ഹോണോലുലുവിലേയ്ക്ക് മാറി. എങ്കിലും അല്പകാലത്തിനുളളിൽത്തന്നെ ജെയിംസ് ബാൾ സീനിയർ മരണമടയുകയും തുടർന്ന് ഒരു വർഷത്തിനുള്ളിൽ കുടുംബം സിയാറ്റിലിലേക്ക്  മടങ്ങിവരുകയും ചെയ്തു. സിയാറ്റിലിൽ തിരിച്ചെത്തിയ ബോൾ സിയാറ്റിൽ ഹൈസ്‌കൂളിൽ ചേർന്നു. സയൻസിൽ മികച്ച ഗ്രേഡുകൾ നേടി. 1910-ൽ സിയാറ്റിൽ ഹൈസ്‌കൂളിൽ നിന്ന് ബിരുദം നേടുകയും ചെയ്തു. ബോൾ വാഷിംഗ്ടൺ സർവകലാശാലയിൽ നിന്ന് രസതന്ത്രം പഠിക്കുകയും ഫാർമസ്യൂട്ടിക്കൽ കെമിസ്ട്രിയിൽ ബിരുദവും രണ്ട് വർഷത്തിന് ശേഷം ഫാർമസിയിൽ രണ്ടാം ബിരുദവും നേടി. ഫാർമസി അധ്യാപകനായിരുന്ന വില്യം ഡെന്നിൻറെ സഹായികയായി  പ്രശസ്തമായ അമേരിക്കൻ കെമിക്കൽ സൊസൈറ്റിയുടെ ജേണലിൽ "ബെൻസോയലേഷൻസ് ഇൻ ഈതർ സൊല്യൂഷൻ" എന്ന പേരിൽ 10 പേജുള്ള ലേഖനം പ്രസിദ്ധീകരിച്ചു. ഏതൊരു വംശത്തിലുമുള്ള സ്ത്രീകൾക്ക് ഇത്തരത്തിലുള്ള നേട്ടം വളരെ അപൂർവമായിരുന്നു. ബിരുദാനന്തര പഠനത്തിന് ബോളിന്  വിവിധ സർവകലാശാലകൾ സ്കോളർഷിപ്പുകൾ വാഗ്ദാനം ചെയ്തു. കാലിഫോർണിയ യൂണിവേഴ്‌സിറ്റി,(ബെർകിലി), കോളേജ് ഓഫ് ഹവായ് (ഇപ്പോൾ ഹവായ് യൂണിവേഴ്‌സിറ്റി) എന്നിവയിൽ നിന്നും  ക്ഷണം ലഭിച്ചു. കോളെജ് ഓഫ് ഹവായിൽ രസതന്ത്രത്തിൽ ബിരുദാനന്തര ബിരുദം നേടാൻ ബാൾ തീരുമാനിച്ചു. , കാവ സസ്യജാലങ്ങളുടെ രാസ ഗുണങ്ങളെക്കുറിച്ചുള്ള പഠനമായിരുന്നു അവരുടെ  ബിരുദാനന്തരബിരുദ പ്രബന്ധം (Master's Thesis). ഈ ഗവേഷണവും സസ്യങ്ങളിലെ രാസവസ്തുക്കളുടെ ഘടനയെക്കുറിച്ച് അവർക്കുണ്ടായിരുന്ന അഗാധമായ അറിവും  കാരണം  മരോട്ടിയെണ്ണയേയും അതിന്റെ രാസ സ്വഭാവത്തേയും പറ്റി വിശദമായി പഠിക്കാൻ ഡോ. ഹാരി ടി. ഹോൾമാൻ അവരോട് ആവശ്യപ്പെട്ടു. നൂറുകണക്കിനു വർഷങ്ങളായി കുഷ്ഠരോഗത്തിന് ലഭ്യമായ ഏറ്റവും മികച്ച നാട്ടു ചികിത്സയായിരുന്നു  മരോട്ടിയെണ്ണ അഥവാ ചൗൾമോഗ്ര ഓയിൽ. ഈ എണ്ണയിൽ കുഷ്ഠരോഗത്തെ ചെറുക്കുന്ന സജീവവും സക്രിയവുമായ രാസവസ്തു ഏതെന്ന്  ബാൾ കണ്ടുപിടിച്ചു. അതു വേർതിരിച്ചെടുത്ത്  കൂടുതൽ ഫലപ്രദമായ കുത്തിവയ്പ്പ് മരുന്ന് വികസിപ്പിച്ചെടുത്തു.
മരണം, മരണാനന്തര ബഹുമതികൾ
1915-ൽ കോളേജ് ഓഫ് ഹവായിയിൽ നിന്ന് ബിരുദാനന്തര ബിരുദം നേടിയ ആദ്യത്തെ വനിതയും ആദ്യത്തെ ആഫ്രോ- അമേരിക്കക്കാരിയും ആലിസ് ബോളായിരുന്നു. കോളേജ് ഓഫ് ഹവായിയിലെ കെമിസ്ട്രി വിഭാഗത്തിലെ ആദ്യത്തെ വനിതാ പ്രൊഫസർ, ആദ്യത്തെ ആഫ്രിക്കൻ- അമേരിക്കൻ വംശജയായ പ്രൊഫസർ   എന്നീ ബഹുമതികളും ഇവർക്കാണ്. ലാബറട്ടറിയിൽ പരീക്ഷണങ്ങൾ നടത്തിക്കൊണ്ടിരിക്കേയാണ് ബാളിൻറെ ആരോഗ്യനില പൊടുന്നനെ മോശമായത്. 1916-ഡിസമ്പർ 31-ന് ആലിസ് ബാൾ നിര്യാതയായി. ക്ഷയമാവാം മരണകാരണമെന്നും അതല്ല, ലാബറട്ടറിയിൽ വെച്ച് ക്ലോറിൻ വാതകം അമിതമായി ശ്വസിച്ചുപോയതാവാം കാരണമെന്നും അഭിപ്രായഭേദമുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1892-ൽ ജനിച്ചവർ വർഗ്ഗം:1916-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ അമേരിക്കൻ രസതന്ത്രജ്ഞന്മാർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:അമേരിക്കൻ ഫാർമസിസ്റ്റുകൾ വർഗ്ഗം:ഫാർമസിസ്റ്റുകൾ
ഷെറിൽ സാൻഡ്ബെർഗ്
ഒരു അമേരിക്കൻ ടെക്നോളജി എക്സിക്യൂട്ടീവും, മനുഷ്യാവകാശപ്രവർത്തകയും, എഴുത്തുകാരിയുമാണ് ഷെറിൽ കാരാ സാൻഡ്ബെർഗ് (ജനനം ഓഗസ്റ്റ് 28, 1969). ഫെയ്സ്ബുക്കിന്റെ ചീഫ് ഓപ്പറേറ്റിങ് ഓഫീസറാണ്. ലീൻ ഇൻ ഫൗണ്ടേഷന്റെ സ്ഥാപകയാണ്. 2012 ജൂണിൽ ഫെയ്സ്ബുക്കിലെ ഡയറക്ടർ ബോർഡിൽ അംഗമായി നിലവിലുള്ള ബോർഡ് അംഗങ്ങളാൽ തിരഞ്ഞെടുക്കപ്പെട്ടു. അങ്ങനെ ഫേസ് ബുക്കിന്റെ ഡയറക്ടർ ബോർഡിൽ  സേവനമനുഷ്ഠിക്കുന്ന ആദ്യ വനിതയായി. ഫെയ്സ്ബുക്കിലെത്തുന്നതിനു മുൻപ് ഗൂഗിളിൽ വൈസ് പ്രസിഡന്റ് ആയിരുന്നു. ഗൂഗിളിന്റെ ഗൂഗിൾ.ഓർഗ് എന്ന ജീവകാരുണ്യസംഘടന സ്ഥാപിക്കുന്നതിൽ പങ്ക് വഹിച്ചിട്ടുണ്ട്.
2012-ൽ ടൈം മാഗസിൻ പ്രസിദ്ധീകരിച്ച ലോകത്തിലെ ഏറ്റവും സ്വാധീനം ചെലുത്തിയ 100 ആളുകളുടെ പട്ടികയിൽ ഷെറിൽ സാൻഡ്ബെർഗ് ഉണ്ടായിരുന്നു. 2017-ൽ ഫോബ്സ് മാഗസിൻ പ്രസിദ്ധീകരിച്ച ലോകത്തെ ഏറ്റവും ശക്തരായ 100 വനിതകളുടെ പട്ടികയിൽ നാലാമതായിരുന്നു സാൻഡ്ബെർഗ്.
വ്ലോഗ്
വീഡിയോ ഉപയോഗിച്ചുള്ള ബ്ലോഗ്, അല്ലെങ്കിൽ വീഡിയോ ലോഗ് എന്ന രീതിയിൽ  സോഷ്യൽ മീഡിയ വഴി പങ്കിട്ടുന്ന വിവരസഞ്ചയമാണു വ്ലോഗ് (Vlog) എന്ന പേരിൽ അറിയപ്പെടുന്നത്. പ്രധാനപ്പെട്ട ഒരു കാര്യം വീഡിയോ രൂപത്തിൽ പങ്കുവെയ്ക്കുകയാണിവിടെ ചെയ്യുന്നത്. വ്ലോഗ് എൻ‌ട്രികൾ‌ പലപ്പോഴും വീഡിയോ (അല്ലെങ്കിൽ‌ ഒരു വീഡിയോ ലിങ്ക്), ചിത്രങ്ങൾ, മറ്റ് മെറ്റാഡാറ്റ, അവതരിപ്പിക്കുന്ന കാര്യത്തെ കുറിച്ചുള്ള വിശദീകരണം എന്നിവ ചേർത്തുവെച്ച രൂപത്തിലുള്ള അവതരണമാണ്. എൻ‌ട്രികൾ‌ ഒറ്റയടിക്ക് റെക്കോർഡുചെയ്യാം അല്ലെങ്കിൽ‌ ഒന്നിലധികം ഭാഗങ്ങളായി മുറിച്ച് കൃത്യമായ വിവരണങ്ങൾ ചേർത്തു യോജിപ്പിച്ചും ഉണ്ടാക്കാം. വീഡിയോ പങ്കുവെയ്ക്കുന്ന ഏറെ പ്രസിദ്ധമായ മാധ്യമമാണിപ്പോൾ യൂട്യൂബ്.
സമീപ വർഷങ്ങളിൽ, "വ്ലോഗിംഗ്" സോഷ്യൽ മീഡിയയിൽ ഒരു വലിയ കൂട്ടായ്മയെ സൃഷ്ടിച്ചു, ഇത് ഡിജിറ്റൽ വിനോദത്തിന്റെ ഏറ്റവും ജനപ്രിയ രൂപങ്ങളിലൊന്നായി മാറി. ഫെയ്സ്ബുക്ക് പോലുള്ള മറ്റു സോഷ്യൽ മീഡിയ കൂട്ടായ്മകളിലും വ്ലോഗിങ് ഏറെ പ്രധാനപ്പെട്ട രീതിയാണിപ്പോൾ. എഴുതിയ ബ്ലോഗുകൾക്ക് വിരുദ്ധമായി, വിനോദത്തോടൊപ്പം, വ്ലോഗുകൾക്ക് ഇമേജറിയിലൂടെ ആഴത്തിലുള്ള സന്ദർഭം നൽകാനാകുമെന്ന് വിശ്വസിക്കപ്പെടുന്നു.
ചരിത്രം
ന്യൂയോർക്ക് ആർട്ടിസ്റ്റ് നെൽ‌സൺ സള്ളിവൻ (Nelson Sullivan) 1980 കളിൽ ന്യൂയോർക്ക് നഗരത്തിനും സൗത്ത് കരോലിനയ്ക്കും ചുറ്റുമുള്ള വീഡിയോകൾ റെക്കോർഡു ചെയ്യുക വഴി പ്രശസ്തനായിരുന്നു. ഷോ ബിസിനസ്സ് പിന്തുടർന്ന് ലോസ് ഏഞ്ചൽസിലേക്കുള്ള തന്റെ ക്രോസ്-കൺട്രി നീക്കത്തെക്കുറിച്ച് സുഹൃത്തുക്കളെയും കുടുംബാംഗങ്ങളെയും അറിയിക്കുകയെന്ന ലക്ഷ്യത്തോടെ 2000 ജനുവരി 2 ന് ആദം കോൺട്രാസ് ഒരു ബ്ലോഗ് എൻ‌ട്രിക്കൊപ്പം ഒരു വീഡിയോ പോസ്റ്റുചെയ്‌തു, പിന്നീട് ഏറ്റവും കൂടുതൽ കാലം പ്രവർത്തിക്കുന്നതെന്താണെന്നതിന്റെ ആദ്യ കുറിപ്പ് അടയാളപ്പെടുത്തുകയും ചെയ്തു. ഇതായിരുന്നു ചരിത്രത്തിലെ ആദ്യത്തെ വീഡിയോ ബ്ലോഗ്. .  ആ വർഷം നവംബറിൽ, അഡ്രിയാൻ മൈൽസ് ഒരു സ്റ്റിൽ ഇമേജിൽ വാചകം മാറ്റുന്ന ഒരു വീഡിയോ പോസ്റ്റുചെയ്തു, തന്റെ വീഡിയോ ബ്ലോഗിനെ പരാമർശിക്കാൻ വ്ലോഗ്  എന്ന പദം ഉപയോഗിച്ചത് അവിടെയായിരുന്നു  ചലച്ചിത്ര നിർമ്മാതാവും സംഗീതജ്ഞനുമായ ലുക്ക് ബൗമാൻ (Luuk Bouwman) 2002-ൽ പ്രവർത്തനരഹിതമായ ട്രോപ്പിസംസ്.ഓർഗ് (Tropisms.org) സൈറ്റ് തന്റെ കോളേജിന് ശേഷമുള്ള യാത്രകളുടെ വീഡിയോ ഡയറിയായി ആരംഭിച്ചു, ഇത് വ്ലോഗ് അല്ലെങ്കിൽ വീഡിയോലോഗ് എന്ന പേരിൽ വിളിക്കപ്പെടുന്ന ആദ്യത്തെ സൈറ്റുകളിൽ ഒന്നാണ്. 2004 ൽ സ്റ്റീവ് ഗാർഫീൽഡ് (Steve Garfield) സ്വന്തമായി ഒരു വീഡിയോ ബ്ലോഗ് ആരംഭിക്കുകയും ആ വർഷം "വീഡിയോ ബ്ലോഗിന്റെ വർഷം" എന്ന് പ്രഖ്യാപിക്കുകയും ചെയ്തു..
അവലംബം
വർഗ്ഗം:സാമൂഹ്യമാധ്യമങ്ങൾ വർഗ്ഗം:ബ്ലോഗിങ്ങ്
നതാലി സഹ്‌ലെ
ഡാനിഷ്കാരിയായ ഒരു പരിഷ്കരണ അധ്യാപികയും സ്ത്രീ വിദ്യാഭ്യാസത്തിന്റെ തുടക്കക്കാരിയുമായിരുന്നു ഈഡാ ഷാർലറ്റ് നതാലി സഹ്‌ലെ (11 ജൂൺ 1827 - 11 ഓഗസ്റ്റ് 1913). 1851 ൽ എൻ. സഹ്ലെസ് സ്കൂൾ സ്ഥാപിച്ചു.
ജീവിതം
1849-ൽ ഡാമറിനായി പുതുതായി സ്ഥാപിതമായ വനിതാ ടീച്ചർ സെമിനാരി ഡെൻ ഹെജെരെ ഡാനൽസെൻസാൻസ്റ്റാൾട്ടിൽ വിദ്യാർത്ഥിനിയായി. അനെസ്റ്റൈൻ ബേയർ നടത്തുന്ന സ്ത്രീകൾക്ക് പ്രൊഫഷണൽ അക്കാദമിക് വിദ്യാഭ്യാസം നൽകുന്ന ഡെൻമാർക്കിലെ ആദ്യത്തെ സ്കൂളാണിത്. 1851 ൽ ആ സ്കൂളിൽ നിന്ന് ബിരുദം നേടിയ ശേഷം അവർ ആദ്യത്തെ ഗേൾസ് സ്കൂൾ തുറന്നു.
കരിയർ
1852-ൽ അവർ N. Zahle's School (N. Zahles Skole) സ്ഥാപിച്ചു. അവരുടെ സ്കൂൾ ഒരു പ്രശസ്ത പയനിയർ വിദ്യാഭ്യാസ സ്ഥാപനമായി മാറി. നല്ല സംഘടിത വ്യക്തിയായി അറിയപ്പെടുന്ന അവർ 1852-ൽ 25 വിദ്യാർത്ഥികളിൽ നിന്ന് 1862-ൽ 200 വിദ്യാർത്ഥികളാക്കി സ്കൂൾ വിപുലീകരിച്ചു. കൂടാതെ അവരുടെ അധ്യാപകരുടെ തിരഞ്ഞെടുപ്പിന് പേരുകേട്ടവരായിരുന്നു. പ്രശസ്തരായ പല വ്യക്തികളും അവിടെ അധ്യാപകരോ വിദ്യാർത്ഥികളോ ആയിരുന്നു. ഔപചാരികമായി വിദ്യാഭ്യാസമില്ലാത്ത സ്ത്രീ അധ്യാപകരെയും വിദ്യാസമ്പന്നരായ പുരുഷ അധ്യാപകരെയും നിയമിച്ച അവർ, അമ്മയെ ഏറ്റവും പ്രധാനപ്പെട്ട അധ്യാപികയാണെന്നും വിദ്യാലയം ഒരു വീടെന്ന ആശയവും സമന്വയിപ്പിച്ചു. അക്കാദമിക് മികവുള്ള അധ്യാപകരുടെ ആധുനിക ആശയങ്ങളും സ്കൂൾ അച്ചടക്കമുള്ള വിദ്യാഭ്യാസ സ്ഥാപനമെന്ന നിലയിലും, ഈ രണ്ട് വൈരുദ്ധ്യാത്മക സമകാലിക ആശയങ്ങൾക്കിടയിൽ ഒരു നല്ല സന്തുലിതാവസ്ഥ രൂപപ്പെടുത്തിയതായി കണക്കാക്കപ്പെട്ടു. അത് വലിയ വിജയമായി കണക്കാക്കപ്പെട്ടു. കലാവിദ്യാഭ്യാസത്തിലൂടെ സ്ത്രീകൾക്ക് ഏറ്റവും പ്രധാനമായി വിദ്യാഭ്യാസം നൽകണമെന്ന പരമ്പരാഗത വീക്ഷണവും അതുപോലെ തന്നെ പുരുഷൻമാരും സജീവവും കഠിനാധ്വാനികളും ക്രിയാത്മകവും ഇച്ഛാശക്തിയുള്ളതുമായ പ്രൊഫഷണലുകളാകാൻ വിദ്യാഭ്യാസം നൽകണമെന്ന പുരോഗമന ആശയവും അവർ കൂട്ടിച്ചേർത്തു.
പരമ്പരാഗതവും പുരോഗമനപരവുമായ മൂല്യങ്ങളിലൂടെ ഒരു സമതുലിതമായ സംയോജനം സൃഷ്ടിക്കുന്നതിനുള്ള അവളുടെ രീതിയെ അവളുടെ ഇരട്ട തന്ത്രം എന്ന് വിളിക്കുന്നു. മറ്റ് സ്ത്രീകളുടെ വിഷയങ്ങളിൽ അവളുടെ നിലപാടും ഇതുതന്നെയായിരുന്നു. ഡിഫറൻസ് ഫെമിനിസവും സമത്വ ഫെമിനിസവും തമ്മിൽ തിരഞ്ഞെടുക്കാൻ അവർ വിസമ്മതിക്കുകയും രണ്ടും സമാന്തരമായി വേണമെന്ന് നിർബന്ധിക്കുകയും ചെയ്തു. അന്ന ഹ്യൂഡ്, ഐഡ ഫാൽബെ-ഹാൻസെൻ, ലിസ് ജേക്കബ്സെൻ, ഇൻഗ്രിഡ് ജെസ്‌പെർസെൻ, എർന ജുവൽ-ഹാൻസെൻ, തിയോഡോറ ലാങ് എന്നിവരുൾപ്പെടെ വിവിധ മേഖലകളിലെ ആദ്യ തലമുറയിലെ സ്ത്രീകളുടെ പയനിയർമാരും സ്ത്രീകളുടെ അവകാശ പ്രവർത്തകരും ഒരു കാലത്ത് അവളുടെ വിദ്യാർത്ഥികളായിരുന്നു.
സഹ്ലെ സ്ത്രീകളുടെ പ്രസ്ഥാനത്തിനുള്ളിലെ ഒരു പയനിയർ ആയി കണക്കാക്കപ്പെടുന്നു, എന്നിരുന്നാലും അവളുടെ വിദ്യാഭ്യാസ പ്രവർത്തനങ്ങൾക്ക് പുറത്ത് പൊതുസ്ഥലത്ത് സ്ത്രീകളുടെ അവകാശ പ്രവർത്തനങ്ങളിൽ ഏർപ്പെട്ടിട്ടില്ല. ഏകദേശം 1900 വരെ, ഡാനിഷ് സർക്കാർ സ്ത്രീകളുടെ വിദ്യാഭ്യാസത്തിൽ സ്വയം ഇടപെട്ടിരുന്നില്ല, 19-ആം നൂറ്റാണ്ടിൽ ഡെന്മാർക്കിലെ സ്ത്രീകളുടെ വിദ്യാഭ്യാസം പരിഷ്കരിക്കുന്നതിൽ നതാലി സാഹ്ലെ ഒരു മികച്ച കണ്ടുപിടുത്തക്കാരിയായിരുന്നു. അവളുടെ സ്കൂളിൽ, സ്ത്രീകൾക്ക് കുട്ടികളായിരിക്കുമ്പോൾ പ്രാഥമിക വിദ്യാഭ്യാസം വാഗ്ദാനം ചെയ്തു, തുടർന്ന് സർവ്വകലാശാലാ പഠനത്തിനുള്ള തയ്യാറെടുപ്പായി (1875 ൽ ഇത് ലഭ്യമായി), സൗജന്യ കോഴ്‌സുകൾ എടുക്കുന്നതിനോ അല്ലെങ്കിൽ അധ്യാപകരായി വിദ്യാഭ്യാസം നൽകുന്നതിനോ ആയി സെക്കൻഡറി വിദ്യാഭ്യാസത്തിലേക്ക് മാറി. അവർ 1851-ൽ വനിതാ അധ്യാപകർക്കായി ഒരു സ്കൂൾ, 1852-ൽ കുട്ടികളുടെ പ്രൈമറി സ്കൂൾ, 1861-ൽ സൗജന്യ കോഴ്‌സുകൾ, 1864-ൽ ശാരീരിക വിദ്യാഭ്യാസം, 1869-ൽ ഒരു മ്യൂസിക്കൽ സ്കൂൾ, ഒരു ജിംനേഷ്യം (സ്കൂൾ) (ഡെൻമാർക്കിൽ സർവ്വകലാശാലകൾ സ്ത്രീകൾക്കായി തുറന്നതിനുശേഷം ആവശ്യമായിരുന്നു. 1875-ൽ) 1877-ൽ, 1885 മുതൽ സ്റ്റുഡന്ററെക്സാമെൻ (ഡെൻമാർക്കിലെ ആദ്യത്തെ ഗേൾസ് സ്കൂളായി), 1880-ൽ ഹെൽത്ത് കെയർ, 1882-ൽ ഗാർഹിക വിദ്യാലയം, 1894-ൽ സർക്കാർ സെമിനാരി എന്നിവ നടത്തി.
പുറംകണ്ണികൾ
വർഗ്ഗം:1827-ൽ ജനിച്ചവർ വർഗ്ഗം:1913-ൽ മരിച്ചവർ
പാനൂർ ബ്ലോക്ക് പഞ്ചായത്ത്
കണ്ണൂർ ജില്ലയിലെ നാല് ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് പനൂർ ബ്ലോക്ക് പഞ്ചായത്ത്. പന്ന്യന്നൂർ, മൊകേരി, ചൊക്ലി, കതിരൂർ എന്നീ നാല് ഗ്രാമപഞ്ചായത്തുകളാണ് ഈ ബ്ലോക്ക് പഞ്ചായത്തിൽ ഉൾപ്പെടുന്നത്. 13 വാർഡുകളുള്ള ഈ ബ്ലോക്ക് പഞ്ചായത്ത് 2017 ലാണ് നിലവിൽ വന്നത്.
ആന്ധ്രാപ്രദേശ്‌ ക്രിക്കറ്റ് ടീം
ഇന്ത്യൻ ആഭ്യന്തര ക്രിക്കറ്റിൽ ആന്ധ്രാപ്രദേശിനെ പ്രതിനിധീകരിക്കുന്ന രണ്ടു ടീമുകളിൽ ഒന്നാണ് ആന്ധ്രാപ്രദേശ്‌ ക്രിക്കറ്റ് ടീം, ഹൈദരാബാദ് ക്രിക്കറ്റ് ടീമാണ് അടുത്തത്. ആന്ധ്രാപ്രദേശിന്റെ തീരമേഖലകളെയാണ് പ്രധാനമായും ഈ ടീം ഉൾക്കൊള്ളുന്നത്. ഇന്ത്യൻ ക്രിക്കറ്റിലെ ദക്ഷിണമേഖലയിലാണ് ഈ ടീം ഉൾപ്പെടുന്നത്. ഒരു തവണ പോലും രഞ്ജി ട്രോഫി ഫൈനൽ മത്സരത്തിന് യോഗ്യത നേടാത്തതിനാൽ ഇറാനി ട്രോഫിയിൽ ഈ ടീം പങ്കെടുത്തിട്ടില്ല.
പ്രമുഖ കളിക്കാർ
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
എറിത്രീന ഹെർബസീ
തെക്കു കിഴക്കേ അമേരിക്കൻ ഐക്യനാടുകളിലും വടക്ക് കിഴക്കൻ മെക്സിക്കോയിലും കുറ്റിച്ചെടിയായോ ചെറുവൃക്ഷമായോ കാണപ്പെടുന്ന ഒരു സപുഷ്പി സസ്യമായ എറിത്രീന ഹെർബസീ സാധാരണയായി കോറൽ ബീൻ, ചെറോക്കീ ബീൻ, തെക്കൻ ലൂസിയാനയിൽ മാമൗ പ്ലാൻറ്, റെഡ് കാർഡിനൽ, കാർഡിനൽ സ്പീയർ എന്നീ പേരുകളിലും അറിയപ്പെടുന്നു. ഇത് മധ്യ അമേരിക്കയുടെ ഭാഗങ്ങളിൽ നിന്നും പാകിസ്താനിൽ നിന്നുള്ള ഒരു സ്പീഷീസ് എന്ന നിലയിൽ റിപ്പോർട്ട് ചെയ്തിട്ടുണ്ട്.
മെക്സിക്കോയിൽ, വിത്തുകൾ എലിയുടെ വിഷം ആയി ഉപയോഗിക്കുന്നു. വൃക്ഷത്തിൻറെ പുറംതൊലിയിൽ നിന്നും ഇലകളിൽ നിന്നും ഒരു തരം മത്സ്യവിഷം നിർമ്മിക്കുന്നു.
അബ്രോണിയ ലാറ്റിഫോളിയ
സാൻഡ്-വെർബിനയുടെ സ്പീഷീസായ അബ്രോണിയ ലാറ്റിഫോളിയ (Menzies) അല്ലെങ്കിൽ അബ്രോണിയ അരെനാരിയ സാധാരണയായി കോസ്റ്റൽ അല്ലെങ്കിൽ യെല്ലോ-സാൻഡ് വെർബിന എന്നറിയപ്പെടുന്നു. കാനഡയിലെയും അമേരിക്കൻ ഐക്യനാടുകളിലെ ദക്ഷിണ കാലിഫോർണിയ മുതൽ വടക്കേ അമേരിക്കയുടെ പടിഞ്ഞാറൻ തീരത്തെയും തദ്ദേശ സസ്യവർഗ്ഗമാണിത്.
എറിത്രീന ഹെർബസീ
പുറം കണ്ണികൾ
വർഗ്ഗം:ഫ്ലോറിഡയിലെ സസ്യജാലം വർഗ്ഗം:പരമ്പരാഗത നാടൻ അമേരിക്കൻ വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ വർഗ്ഗം:ഫാബേസീ വർഗ്ഗം:കാൾ ലിനേയസ് നാമകരണം ചെയ്തവ
അബ്രോണിയ ലാറ്റിഫോളിയ
ബാഹ്യ ലിങ്കുകൾ
വർഗ്ഗം:പുഷ്പങ്ങൾ വർഗ്ഗം:സപുഷ്പികൾ വർഗ്ഗം:കാലിഫോർണിയയിലെ സസ്യജാലം വർഗ്ഗം:കാരിയോഫില്ലേലെസ് വർഗ്ഗം:നിക്ടാജിനേസീ
ഗവൺമെന്റ് ടൗൺ യുപി സ്കൂൾ കൊല്ലം
പ്രധമദ്ധ്യപകൻ യേശുദാസ് M
കൊല്ലം ജില്ലയിലെ കൊല്ലം നിയോജകമണ്ഡലത്തിലെ ഒരു സർക്കാർ അപ്പർ പ്രൈമറി വിദ്യാലയമാണ് ഗവൺമെന്റ് ടൗൺ യുപി സ്കൂൾ കൊല്ലം. 1902 ലാണ് ഈ വിദ്യാലയം സ്ഥാപിതമായത്. കൊല്ലം സിവിൽ സ്റ്റേഷനു സമീപമാണ് ഈ വിദ്യാലയം. മുന്നൂറോളം കുട്ടികൾ ഈ വിദ്യാലയത്തിൽ പഠിക്കുന്നു.
എച്ച്.എ.എൽ ധ്രുവ്
ഇന്ത്യയുടെ തദ്ദേശീയ ഹെലികോപ്റ്ററാണ് എച്ച്.എ.എൽ ധ്രുവ്  (Sanskrit: ध्रुव-Dhruva,Hindi-Dhruv "Polaris"). ഇന്ത്യയുടെ ഹിന്ദുസ്ഥാൻ എയ്റോനോട്ടിക്‌സ് ലിമിറ്റഡ് വികസിപ്പിച്ചെടുത്ത ഒരു മൾട്ടി പർപ്പസ് ഹെലിക്കൊപ്പ്റ്റർ ആണ് ധ്രുവ്. 1984ലാണ് ഇതിന്റെ ആദ്യ നിർമ്മാണം പ്രഖ്യാപിച്ചത്. ജർമൻ കമ്പനിയായ എം.ബി.ബി യുടെ സഹായത്തോടെയാണ് രൂപകൽപന ചെയ്തിരിക്കുന്നത്. ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് ആണ് കോപ്റ്റർ നിർമിച്ചത്. 1992ലാണ് ആദ്യ പറക്കൽ നടത്തിയത്. 1998ൽ കമ്മീഷൻ ചെയ്തു. സൈനിക ആവശ്യത്തിനും സിവിലിയൻ ആവശ്യത്തിനും ഈ ഹെലികോപ്റ്റർ ഉപയോഗിക്കുന്നു. ഈ ഹെലികോപ്റ്റർ വിദേശത്തേക്ക് കയറ്റുമതിയും ചെയ്യുന്നുണ്ട്.
അവലംബം
വർഗ്ഗം:ഇന്ത്യൻ സേന
മാനുവൽ ഗോൺസാലസ് പാവെസ്
2010 ആഗസ്റ്റ്‌ 5 നു,തെക്കേ അമേരിക്കയിലെ അറ്റക്കൊമ മരുഭൂമിയിലെ കോപ്പിയപ്പോ സനോസേ ചെമ്പു -സ്വർണ ഖനിയുടെ ഉള്ളിലായി,   2041 അടിതഴെ, ഏഴു ലക്ഷം ഘന മീറ്റർ പാറ ഇളകി വീണു  അകപ്പെട്ടു പോയ 33 തൊഴിലാളികളെ, 70 ദിവസത്തിന് ശേഷം, കുഴൽക്കിണർ പോലെ ഉണ്ടാക്കിയ തുരങ്കത്തിൽക്കൂടി  ഫീനിക്സ് എന്ന പേടകത്തിൽ  ഒറ്റയ്ക്ക് ആദ്യമായി  ഇറങ്ങി രക്ഷപ്പെടുത്തലിന് നേതൃത്വം കൊടുത്ത  32  കാരനായ അതി സാഹസികനാണ്  "" മാനുവൽ  ഗോൺസാലസ്  പാവെസ് '''
അവലംബം :. മലയാളമനോരമ, 2010 ഒക്ടോബർ 14
യൂണിവേഴ്സിറ്റി ഓഫ് മേരിലാൻഡ് അർബോറെട്ടം & ബൊട്ടാണിക്കൽ ഗാർഡൻ
യൂണിവേഴ്സിറ്റി ഓഫ് മേരിലാൻഡ് അർബോറെട്ടം & ബൊട്ടാണിക്കൽ ഗാർഡൻ മേരിലാൻഡ് യൂണിവേഴ്സിറ്റി - കോളേജ് പാർക്കിൽ സ്ഥിതി ചെയ്യുന്നു. അർബോറെട്ടവും ബൊട്ടാണിക്കൽ ഗാർഡനും സന്ദർശിക്കാൻ സാധിക്കും. യൂണിവേഴ്സിറ്റിയിലെ വിവിധ കോഴ്സുകളുടെ തുറസ്സായ ക്ലാസ്സ് റൂം ആയി ഗാർഡൻ ഉപയോഗിക്കുന്നു.
അവലംബം
വർഗ്ഗം:തോട്ടങ്ങൾ
ദ സ്റ്റാർ ബീസ്റ്റ്
റോബർട്ട് എ. ഹൈൻലൈൻ രചിച്ച് 1954-ൽ പ്രസിദ്ധീകരിച്ച ഒരു ശാസ്ത്ര ഫിക്ഷൻ നോവലാണ് ദ സ്റ്റാർ ബീസ്റ്റ്. തന്റെ കുടുംബത്തിൽ തലമുറകളായി ഉണ്ടായിരുന്നതും തന്റെ അച്ഛനിൽ നിന്ന് കൈമാറി ലഭിച്ചതുമായ അന്യഗ്രഹവാസിയായ വളർത്തുമൃഗം താൻ കരുതിയിരുന്നതിനപ്പുറം എന്തോ ഒന്നാണെന്ന് ഒരു ഹൈസ്കൂൾ വിദ്യാർത്ഥി കണ്ടെത്തുന്നതിനെപ്പറ്റിയാണ് കഥ. ഈ നോവൽ ആദ്യം മാഗസിൻ ഓഫ് സയൻസ് ഫിക്ഷൻ എന്ന മാസിയയുടെ 1954-ലെ മേയ്, ജൂൺ, ജൂലൈ ലക്കങ്ങളിലായി "സ്റ്റാർ ലമ്മോക്സ്" എന്ന പേരിൽ പ്രസിദ്ധീകരിച്ചിരുന്നു.
കഥയുടെ ചുരുക്കം
ജോൺ തോമസ് സ്റ്റുവർട്ട് പതിനൊന്നാമൻ എന്ന സ്കൂൾ വിദ്യാർത്ഥിയുടെ പൂർവ്വികൻ ഒരു ബഹിരാകാശയാത്രയ്ക്കുശേഷം ലമ്മോക്സ് എന്ന ഒരു അന്യഗ്രഹജീവിയെ തിരികെ കൊണ്ടുവന്നിരുന്നു. ഒരു പട്ടിക്കുട്ടിയുടെ വലിപ്പമുണ്ടായിരുന്ന ഈ ജീവി വർഷങ്ങൾ കൊണ്ട് വലിയ വലിപ്പം വയ്ക്കുന്നു (പ്രത്യേകിച്ച് ഒരു പഴയ കാർ കഴിച്ചശേഷം). വീട്ടിൽ നിന്ന് ഒരിക്കൽ പുറത്തിറങ്ങുന്ന ലമ്മോക്സ് വലിയ നാശനഷ്ടങ്ങളുണ്ടാക്കുന്നതോടെ ശ്രദ്ധാകേന്ദ്രമാകുന്നു. ജോണിന്റെ അമ്മയ്ക്ക് ലമ്മോക്സിനെ ഉപേക്ഷിക്കണം എന്ന അഭിപ്രായമാണുള്ളത്. കോടതി ലമ്മോക്സിനെ കൊന്നു കളയുവാൻ വിധിക്കുന്നു.
ജോൺ ലമ്മോക്സിനെ രക്ഷിക്കുവാനായി ഒരു മൃഗശാലയ്ക്ക് വിൽക്കുവാൻ ശ്രമിക്കുന്നുവെങ്കിലും മനം മാറ്റമുണ്ടാകുന്നു. കോടതി ലമ്മോക്സിനെ വധിക്കുവാൻ ശ്രമിക്കുന്നുവെങ്കിലും സാധിക്കുന്നില്ല.
ഈ സമയത്ത് മനുഷ്യർക്ക് ഇതുവരെ പരിചയമില്ലാതിരുന്ന ഒരു വർഗ്ഗം ജീവികൾ തങ്ങളുടെ നഷ്ടപ്പെട്ടുപോയ കുട്ടിയെ അന്വേഷിച്ചെത്തുന്നു. മനുഷ്യരുമായി സൗഹൃദത്തിലുള്ള മറ്റൊരു അന്യഗ്രഹ വർഗ്ഗത്തിന്റെ നയതന്ത്രപ്രതിനിധി ഈ ജീവികൾക്ക് ഭൂമി നശിപ്പിച്ചുകളയാനുള്ള കഴിവുണ്ടെന്ന് അറിയിക്കുന്നു. ലമ്മോക്സിന്റെ വലിപ്പക്കൂടുതൽ കാരണം (അമിതമായി ആഹാരം കഴിച്ചതിനാലാണിത് സംഭവിച്ചത്) ഈ ജീവിവർഗ്ഗവും ലമ്മോക്സുമായുള്ള ബന്ധം പെട്ടെന്ന് മനുഷ്യർക്ക് മനസ്സിലാകുന്നില്ല. ലമ്മോക്സ് ഒരു ഹോബിയെന്ന നിലയിൽ പല തലമുറ ജോൺ തോമസുമാരെ "വളർത്തിക്കൊണ്ടിരിക്കുക"യായിരുന്നുവെന്ന് പിന്നീടാണ് മനസ്സിലാകുന്നത്. ഇത് തുടരാനാണ് തന്റെ ആഗ്രഹമെന്ന് ലമ്മോക്സ് വ്യക്തമാക്കുന്നു. ജോണും ബെറ്റിയും വിവാഹിതരായശേഷം ലമ്മോക്സിനൊപ്പം ഒരു നയതന്ത്ര പ്രതിനിധി സംഘത്തിന്റെ ഭാഗമായി അന്യഗ്രഹയാത്ര നടത്തുന്നു.
സ്വീകരണം
പ്രസിദ്ധ സയൻസ് ഫിക്ഷൻ എഴുത്തുകാരനും വിമർശകനുമായ ഡാമൺ നൈറ്റ് ഇപ്രകാരം പറയുകയുണ്ടായി: ഇത് നി‌ങ്ങൾക്ക് ഭാവിയിലും അനിഷ്ടം തോന്നാനിടയില്ലാത്ത ഒരു നോവലാണ്. പത്തു വർഷം മുൻപുപോലും വളരെ വിജയകരമായിരുന്ന പല നോവലുകളും ഇപ്പോൾ വായിക്കുവാൻ സാധിക്കാത്തത്ര ബോറായി തോന്നിയേക്കാം. അവ പിന്നീടുപയോഗിക്കാൻ സാധിക്കാത്ത വിധത്തിൽ തട്ടിക്കൂട്ടിയവയായിരുന്നു. ഹൈൻലൈന്റെ കൃതികൾ അത്തരത്തിലുള്ളവയല്ല. ഈ ഗ്രന്ഥം ഞാൻ രണ്ടുതവണ വായിച്ചിട്ടുണ്ട് - ഒരിക്കൽ ഫാന്റസി ആൻഡ് സയൻസ് ഫിക്ഷനിൽ തുടർക്കഥയായും ഒരിക്കൽ അച്ചടിച്ച പുസ്തകമായും. ഇത് അടുത്തുതന്നെ സന്തോഷത്തിനായി വീണ്ടും വായിക്കാം എന്ന് ഞാൻ കരുതുന്നു. ഇതിൽ കൂടുതൽ ഈ പുസ്തകത്തെ എങ്ങനെ പ്രകീർത്തിക്കണമെന്ന് എനിക്കറിയില്ല.
ഗ്രോഫ് കോൺക്ലിൻ ഈ പുസ്തകം ഹൈൽലൈന്റെ ഏറ്റവും ആകർഷകമായ ഗ്രന്ഥങ്ങളിലൊന്നാണെന്ന് പ്രസ്താവിക്കുകയുണ്ടായി. പി. ഷൂളിയർ മില്ലർ 1954 ഏറ്റവും നല്ല പുസ്തകങ്ങളിലൊന്നായാണ് കണക്കാക്കിയത്.
പുറത്തേയ്ക്കുള്ള കണ്ണികൾ
വർഗ്ഗം:റോബർട്ട് എ. ഹൈൻലൈൻ നോവലുകൾ
വർണ്ണ ബലൂൺ തവള
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:ഇന്ത്യയിലെ തദ്ദേശ ജീവികൾ
നിഖിൽ ടണ്ഡൻ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഒരു ഇന്ത്യൻ എൻ‌ഡോക്രൈനോളജിസ്റ്റ്, മെഡിക്കൽ അക്കാദമിക്, എൻ‌ഡോക്രൈനോളജി, മെറ്റബോളിസം, പ്രമേഹം എന്നിവയുടെ തലവനാണ് നിഖിൽ ടണ്ഡൻ. 2005 ലെ പരമോന്നത ഇന്ത്യൻ മെഡിക്കൽ അവാർഡായ ഡോ. ബിസി റോയ് അവാർഡും 2015 ൽ ഇന്ത്യാ ഗവൺമെന്റ് പദ്മശ്രീ ബഹുമതിയും നൽകി.
ജീവചരിത്രം
1963 നവംബർ 28 ന് ദില്ലിയിൽ നിഖിൽ ടണ്ടൻ ജനിച്ചു. ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ബിരുദാനന്തര ബിരുദം കരസ്ഥമാക്കിയ അദ്ദേഹം കേംബ്രിഡ്ജ് സർവകലാശാലയിൽ നിന്ന് ഡോക്ടറൽ ബിരുദം (പിഎച്ച്ഡി) നേടി 1993 ൽ ഇന്ത്യയിലേക്ക് മടങ്ങി എയിംസിൽ ചേരാൻ അതിന്റെ ഫാക്കൽറ്റി അംഗമായി ചേർന്നു. അന്നുമുതൽ അദ്ദേഹം എയിംസിനൊപ്പം താമസിച്ചു. പ്രൊഫസറും സ്ഥാപനത്തിലെ എൻഡോക്രൈനോളജി, മെറ്റബോളിസം, പ്രമേഹം എന്നിവയുടെ തലവനുമായ അദ്ദേഹം ദേശീയ ആക്ഷൻ ഇൻ ഡയബെറ്റിസ് ആന്റ് വാസ്കുലാർ ഡിസീസസ് (അഡ്വാൻസ്) എന്നപേരിൽ   ആഗോള ആരോഗ്യ ജോർജ് ഇൻസ്റ്റിറ്റ്യൂട്ട്, ആസ്ത്രേലിയ പ്രമേഹം അപകടകാരിയായ ഒരു അകർച്ചവ്യാധിയാവുന്നതു തടയേണ്ടതുണ്ട് എന്നൊരു പഠനത്തിന്റെ ദേശീയ കോർഡിനേറ്റർ ആയിരുന്നു. നാഷണൽ ഹാർട്ട് ലംഗ് ആന്റ് ബ്ലഡ് ഇൻസ്റ്റിറ്റ്യൂട്ടിന്റെ ധനസഹായത്തോടെയുള്ള സെന്റർ ഫോർ കാർഡിയോ-മെറ്റബോളിക് റിസ്ക് റിഡക്ഷൻ ഇൻ സൗത്ത് ഏഷ്യ (CARRS) ട്രയലിന്റെ സ്റ്റിയറിംഗ് കമ്മിറ്റി അംഗമാണ്. എമോറി യൂണിവേഴ്സിറ്റിയിലെ ഫാക്കൽറ്റി അംഗമായും അദ്ദേഹം സേവനമനുഷ്ഠിക്കുന്നു.
സയൻസ് നാഷണൽ അക്കാദമി, ഇന്ത്യയുടെ ഒറ്റു മുൻ വൈസ് പ്രസിഡന്റ് ആണ് ടണ്ഡൻ. ഇന്ത്യൻ സൊസൈറ്റി ഫോർ ബോൺ ആന്റ് മിനറൽ റിസർച്ചിന്റെ ഉന്നത ഭാരവാഹികളിലൊരാളാണ് ടണ്ഡൻ. എൻ‌ഡോക്രൈൻ സൊസൈറ്റി ഓഫ് ഇന്ത്യയുടെ എക്സിക്യൂട്ടീവ് കമ്മിറ്റി അംഗമായി അദ്ദേഹം സേവനമനുഷ്ഠിച്ചിട്ടുണ്ട്. നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോയും നാഷണൽ അക്കാദമി ഓഫ് മെഡിക്കൽ സയൻസസും ലണ്ടനിലെ റോയൽ കോളേജ് ഓഫ് ഫിസിഷ്യൻസും ഫെലോ ആണ്. ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഡിഫൻസ് റിസർച്ച് ആൻഡ് ഡവലപ്മെന്റ് ഓർഗനൈസേഷൻ, ബയോടെക്നോളജി വകുപ്പ്, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്, ഇൻസ്റ്റിറ്റ്യൂട്ട് ഫോർ ഇന്റർനാഷണൽ ഹെൽത്ത്, ബ്രിട്ടീഷ് ഹാർട്ട് ഫൗണ്ടേഷൻ തുടങ്ങി നിരവധി ദേശീയ അന്തർദേശീയ സ്ഥാപനങ്ങളുമായി തൈറോയ്ഡ് എപ്പിഡെമിയോളജി, പ്രമേഹം, ഉപാപചയം അസ്ഥി രോഗങ്ങൾ കൂടാതെ പല ക്ലിനിക്കൽ പരീക്ഷണങ്ങളിലും പങ്കെടുത്തിട്ടുണ്ട്. അദ്ദേഹത്തിന്റെ ഗവേഷണ കണ്ടെത്തലുകൾ നിരവധി ദേശീയ അന്തർ‌ദ്ദേശീയ ജേണലുകളിൽ‌ പ്രസിദ്ധീകരിച്ചു,    പബ്മെഡ് 454 എണ്ണം അവരുടെ ഓൺലൈൻ ശേഖരത്തിൽ പട്ടികപ്പെടുത്തി. അന്നത്തെ ലോകത്തിലെ ഏറ്റവും ഉയരം കൂടിയ സ്ത്രീയായ സിദ്ദിക പർവീന്റെ പിറ്റ്യൂട്ടറി ട്യൂമർ ശസ്ത്രക്രിയയ്ക്കുള്ള വാർത്തയിലും അദ്ദേഹം ഇടം നേടിയിട്ടുണ്ട്.
മെഡിക്കൽ കൗൺസിൽ ഓഫ് ഇന്ത്യ 2005 ൽ മെഡിക്കൽ ടീച്ചിംഗ് വിഭാഗത്തിൽ ഡോ. ബിസി റോയ് അവാർഡ് നൽകി 2015 ൽ പദ്മശ്രീ ലഭിച്ചു. ന്യൂഡൽഹിയിലെ ഏഷ്യൻ ഗെയിംസ് വില്ലേജിലാണ് അദ്ദേഹം താമസിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1963-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അഹമ്മദ് പട്ടേൽ
ഗുജറാത്തിൽ നിന്നുമുള്ള ഒരു മുതിർന്ന കോൺഗ്രസ് നേതാവായിരുന്നു അഹമ്മദ് പട്ടേൽ (ജീവിതകാലം: 21 ഓഗസ്റ്റ് 1949 - 25 നവംബർ 2020). ഗുജറാത്തിൽ നിന്നും മൂന്ന് തവണ ലോക്സഭയിലേക്കും അഞ്ചുതവണ രാജ്യസഭയിലേക്കും അദ്ദേഹം തിരഞ്ഞെടുക്കപ്പെട്ടിട്ടുണ്ട്. 2001 മുതൽ കോൺഗ്രസ് അദ്ധ്യക്ഷ സോണിയാ ഗാന്ധിയുടെ രാഷ്ട്രീയകാര്യ സെക്രട്ടറിയായും പ്രവർത്തിച്ചു. എ.ഐ.സി.സി. ട്രഷററായിരുന്നു.
ആദ്യകാലം
1976 ൽ ഗുജറാത്തിലെ ഭരുച് ജില്ലയിൽ തദ്ദേശ സ്വയംഭരണ തെരഞ്ഞെടുപ്പിൽ മത്സരിച്ചുകൊണ്ടാണ് അഹമ്മദ് പട്ടേൽ തന്റെ രാഷ്ട്രീയ ജീവിതം ആരംഭിച്ചത്.1977 ൽ അന്നത്തെ പ്രധാനമന്ത്രി ഇന്ദിരാഗാന്ധി അദ്ദേഹത്തെ ഭരുചയിൽനിന്ന് ആറാമത്തെ ലോക്സഭയിലേക്ക് മത്സരിക്കുന്നതിനു നിർദ്ദേശിക്കുകയും തിരഞ്ഞെടുപ്പിൽ വിജയിച്ച അദ്ദേഹം തുടർന്ന് 1980 ലേയും 1984 ലേയും ലോക്സഭാ തെരഞ്ഞെടുപ്പുകളിലും വിജയിക്കുകയും 1989 വരെ പാർലമെന്റിൽ ഭരുച് മണ്ഡലത്തെ പ്രതിനിധീകരിച്ച് തുടരുകയും ചെയ്തു. 1985 ൽ അദ്ദേഹം അന്നത്തെ പ്രധാനമന്ത്രി രാജീവ് ഗാന്ധിയുടെ പാർലമെന്ററി സെക്രട്ടറിയായി നിയമിതനായി. 1987 ൽ പാർലമെന്റ് അംഗമെന്ന നിലയിൽ സർദാർ സരോവർ പദ്ധതി നിരീക്ഷിക്കാനുള്ള നർമദ മാനേജ്‌മെന്റ് അതോറിറ്റിയുടെ രൂപീകരണത്തിലും അദ്ദേഹം സഹായിച്ചിരുന്നു.
സ്വകാര്യജീവിതം
1976 ൽ പട്ടൂൽ മെമ്മൂന അഹമ്മദ് പട്ടേലിനെ വിവാഹം കഴിച്ചു. ദമ്പതികൾക്ക് ഒരു മകളും മകനുമുണ്ട്. താഴ്ന്ന പ്രൊഫൈൽ കാത്തു സൂക്ഷിക്കുന്ന അദ്ദേഹം മാധ്യമങ്ങളുമായി അപൂർവമായി മാത്രമേ സംവദിച്ചിരുന്നുള്ളൂ.
മരണം
COVID-19 ൽ നിന്നുള്ള സങ്കീർണ്ണതകളാലുള്ള ഒന്നിലധികം അവയവങ്ങളുടെ തകരാറുകൾ കാരണം 2020 നവംബർ 25 ന് അദ്ദേഹം മരിച്ചു. കോവിഡ് -19 രോഗം കണ്ടെത്തിയതിനെ തുടർന്ന് മെഡന്ത ആശുപത്രിയിൽ പ്രവേശിപ്പിക്കപ്പെട്ട അദ്ദേഹം അവിടെ ഐസിയുവിൽ ചികിത്സയിലായിരുന്നു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:ഗുജറാത്തിൽ നിന്നും രാജ്യസഭയിൽ അംഗമായവർ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഗുജറാത്തിൽ നിന്നുള്ള ലോക്‌സഭാംഗങ്ങൾ വർഗ്ഗം:2020-ൽ മരിച്ചവർ വർഗ്ഗം:നവംബർ 25-ന് മരിച്ചവർ വർഗ്ഗം:കോവിഡ്-19 മൂലം മരിച്ചവർ
ബ്രഹ്മാനന്ദ് മണ്ഡൽ
ബീഹാറിൽ നിന്നുള്ള ഒരു രാഷ്ട്രീയ നേതാവാണ് ബ്രഹ്മാനന്ദ് മണ്ഡൽ.മുംഗേർ ലോക്സഭാമണ്ഡലത്തിൽ വിവിധ പാർട്ടികളുടെ പ്രതിനിധിയായി ജനവിധി തേടി മൂന്ന് തവണ വിജയിച്ചു.1991-ൽ കമ്മ്യൂണിസ്റ്റ് പാർട്ടിക്ക് വേണ്ടി മൽസരിച്ച് വിജയിച്ചു.1996-ൽ സമതാ പാർട്ടി പ്രതിനിധിയായും 1999-ൽ ജനതാദൾ (യു) പ്രതിനിധിയായും വിജയിച്ചു.15-ആം ലോക്സഭയിലേക്ക് സ്വതന്ത്രനായി മൽസരിച്ചെങ്കിലും ദയനീയമായി പരാജയപ്പെട്ടു.
വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:ബീഹാറിൽ നിന്നുമുള്ള സി.പി.ഐ. പ്രവർത്തകർ വർഗ്ഗം:1947-ൽ ജനിച്ചവർ
സാഹാ ഹദീദ്
ഒരു ഇറാഖി-ബ്രിട്ടീഷ് ആർക്കിടെക്റ്റാണ് സാഹാ ഹദീദ് (ജനനം: 1950 ഒക്ടോബർ 31). ഒപ്പം വിയന്ന യൂണിവേഴ്സിറ്റി ഓഫ് അപ്ലൈഡ് ആർട്സിൽ പ്രൊഫസറാണ്.
ജീവിതരേഖ
1950 ഒക്ടോബർ 31ന് ഇറാഖിലെ ബാഗ്ദാദിൽ ജനിച്ചു. ബാഗ്ദാദിൽ തന്നെയാണ് വളർന്നതും. അമേരിക്കൻ യീണിവേഴ്സിറ്റിയിൽ നിന്നും ബിരുദം നേടി. നിരവധി രാജ്യങ്ങളിലെ പ്രസിദ്ധമായ കെട്ടിടങ്ങൾ നിർമ്മിച്ചിട്ടുണ്ട്.
അവലംബം
വർഗ്ഗം:1950-ൽ ജനിച്ചവർ വർഗ്ഗം:ഒക്ടോബർ 31-ന് ജനിച്ചവർ വർഗ്ഗം:ആർക്കിടെക്റ്റുകൾ
മാജിദ് അലി ജൗൻപൂരി
ബ്രിട്ടീഷ് ഇന്ത്യയിലെ ഒരു ഇസ്‌ലാമികപണ്ഡിതനും ഹദീഥ് വിശാരദനുമായിരുന്നു മാജിദ് അലി ജൗൻപൂരി. യുക്തിക്ക് പ്രാമുഖ്യം നൽകുന്ന ഹദീഥ് പണ്ഡിതനായി അദ്ദേഹം ഗണിക്കപ്പെടുന്നു. ഹദീഥ് സമാഹാരങ്ങളായ ജാമിഅ തിർമിദി, സുനൻ അബൂദാവൂദ് എന്നിവക്ക് മാജിദ് അലി ടിപ്പണിയെഴുതിയതായി രേഖകളുണ്ട്.
ജൗൻപൂരിനടുത്ത മനികലാൻ എന്ന ഗ്രാമത്തിലാണ് മാജിദ് അലി ജനിക്കുന്നത്.
അബുൽ ഹഖ് ഖൈരാബാദി, ലുഫ്തുല്ലാഹ് അലീഗരി, അബ്ദുൽ ഹഖ് കാബൂളി എന്നിവരോടൊപ്പം വിദ്യാഭ്യാസം നേടിയ അദ്ദേഹം 1896-ൽ ദാറുൽ ഉലൂം ദയൂബന്ദിൽ നിന്ന് ബിരുദം നേടി. രണ്ടുവർഷത്തോളം റാഷിദ് അലി ഗംഗോഹിയുടെ ഹദീസ് വിദ്യാഭ്യാസം നേടിയ മാജിദ് അലി യുക്തിചിന്ത അബ്ദുൽ ഹഖ് ഖൈരാബാദി, അഹ്‌മദ് ഹസൻ കാൺപൂരി എന്നിവരിൽ നിന്നും അഭ്യസിച്ചു.
അവലംബം
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ വർഗ്ഗം:1935-ൽ മരിച്ചവർ വർഗ്ഗം:Articles containing explicitly cited English-language text
കമ്പനിപ്പടി മെട്രോ നിലയം
എറണാകുളം ജില്ലയിലെ വ്യവസായകേന്ദ്രമായിരുന്ന കമ്പനിപ്പടിയിൽ സ്ഥിതി ചെയ്യുന്ന കൊച്ചി മെട്രോ നിലയമാണ് കമ്പനിപ്പടി മെട്രോ നിലയം. പുളിഞ്ചോട് അമ്പാട്ടുകാവ് എന്നി മെട്രോ നിലയകളുടെ മധ്യത്തിലാണ് കമ്പനിപ്പടി മെട്രോ നിലയം.
പണ്ട് നിരവധി ആളുകൾ ജോലിക്കായി വന്നുപോയിരുന്ന, ഒരു സ്ഥലമായിരുന്നു കമ്പനിപ്പടി. അവയിൽ പലതും ഇന്ന് ഇല്ലാതെയായെങ്കിലും കമ്പനിപ്പടി ഇന്നും ആ പേരിലറിയപ്പെടുന്നു.
രൂപകൽപ്പന
കേരളത്തിന്റെ പശ്ചിമഘട്ടത്തിന്റെ ചിത്രങ്ങളാണ് കമ്പനിപ്പടി മെട്രോ നിലയത്തിൽ ഉള്ളത്. മനുഷ്യരും മലനിരകളും തമ്മിലുള്ള ബന്ധത്തിന്റെ ചിത്രീകരണവും ഇവിടെ കാണാം.
കേരള നിയമസഭയിലെ വനിതാ പ്രതിനിധികൾ
കേരള നിയമസഭയിലെ വനിത പ്രതിനിധികളുടെ പട്ടിക.
അവലംബം
വർഗ്ഗം:കേരള നിയമസഭയിലെ വനിതാ പ്രതിനിധികൾ
അമ്പാട്ടുകാവ് മെട്രോ നിലയം
എറണാകുളം ജില്ലയിലെ അമ്പാട്ടുകാവിൽ സ്ഥിതി ചെയ്യുന്ന കൊച്ചി മെട്രോ നിലയമാണ് അമ്പാട്ടുകാവ് മെട്രോ നിലയം. ആലുവ - തൃപ്പൂണിത്തുറ മെട്രോ പാതയിൽ കമ്പനിപ്പടി മെട്രോ നിലയത്തിനും മുട്ടം മെട്രോ നിലയത്തിനും ഇടയിലാണ് ഈ മെട്രോ നിലയം.
അവലംബം
വർഗ്ഗം:കൊച്ചി മെട്രോ നിലയങ്ങൾ
അഡേൽ
ഗായിക, സംഗീതജ്ഞ, ഗാനരചയിതാവ്, വാദ്യോപകരണ വിദഗ്ദ്ധ എന്നീ നിലകളിൽ പ്രശസ്തയായ ഒരു ബ്രിട്ടീഷ് വനിതയാണ് അഡേൽ എന്നറിയപ്പെടുന്ന അഡേൽ ലോറീ ബ്ലൂ അഡ്കിൻസ് എംബിഇ (ജനനം 1988 മെയ് 5). 2006ൽ അഡേലിന്റെ ഒരു സുഹൃത്ത് അഡേലിന്റെ ഒരു ഡെമോ വീഡിയോ മൈസ്പേസിൽ പോസ്റ്റ് ചെയ്തു. ഇതിനു ശേഷം അഡേലിന് എക്സ്എൽ റെകോഡിംഗ്സിൽ നിന്ന് ഒരു റെക്കോഡിംഗ് കോൺട്രാക്റ്റ് ലഭിച്ചു. അടുത്ത വർഷം അഡേലിന് ബ്രിട്ട്സ് ക്രിട്ടിക്സ് ചോയ്സ്, ബിബിസി സൗണ്ട് ഓഫ് 2008 അവാർഡുകൾ ലഭിച്ചു. അഡേലിന്റെ ആദ്യ ആൽബം 19 2008ൽ പുറത്തിറങ്ങി. വൻവിജയം നേടിയ ഈ സംഗീത ആൽബത്തിനെ തുടർന്ന് അഡേൽ പ്രശസ്തയായി. 2013ൽ സ്കൈഫാൾ എന്ന ജെയിംസ് ബോണ്ട് ചിത്രത്തിലെ സ്കൈഫാൾ എന്ന ഗാനത്തിന് അക്കാദമി അവാർഡും ഗോൾഡൻ ഗ്ലോബും അഡേൽ സ്വന്തമാക്കി.
സംഗീത ജീവിതം
അഡേൽ 16 വയസ്സുള്ളപ്പോൾ ലണ്ടനിലെ വെസ്റ്റ് നോർവുഡിനടുത്തുള്ള അവളുടെ വീടിന്റെ സബർബ് അടിസ്ഥാനമാക്കി എഴുതിയ അവളുടെ ആദ്യത്തെ സോങുള്ള ആൽബമാണ് ഹോംടൗൺ ഗ്ലോറി.
പുറം കണ്ണികൾ
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:1988-ൽ ജനിച്ചവർ വർഗ്ഗം:ഇംഗ്ലീഷ് ഫെമിനിസ്റ്റുകൾ വർഗ്ഗം:വനിതാ ഗിറ്റാർ വായനക്കാർ
വെള്ളുവങ്ങാട്
മലപ്പുറം ജില്ലയിൽ ഏറനാട് താലൂക്കിൽ പാണ്ടിക്കാട് പഞ്ചായത്തിൽ പെട്ട ഗ്രാമമാണ് വെള്ളുവങ്ങാട് (ഇംഗ്ലീഷ് - Velluvangad), മലപ്പുറം ജില്ലയിലെ ഒരു ചെറിയ ഗ്രാമങ്ങളിൽ ഒന്നാണ് വെള്ളുവങ്ങാട്. മഞ്ചേരിയുടെയും പാണ്ടിക്കാടിന്റെയും ഇടയിൽ കടലുണ്ടിപ്പുഴ യോരത്ത് സ്ഥിതി ചെയ്യുന്ന ഒരു പ്രദേശമാണ് വെള്ളുവങ്ങാട്. പ്രമുഖ സ്വാതന്ത്ര്യസമര നേതാവ് വാരിയൻ കുന്നത്ത് കുഞ്ഞഹമ്മദ് ഹാജിയുടെ ജന്മനാട് കൂടിയാണ് വെള്ളുവങ്ങാട്.
സമീപ പ്രദേശങ്ങൾ
തൊട്ടടുത്ത പട്ടണങ്ങളായ മഞ്ചേരിയിലേക്ക് പത്തും  പാണ്ടിക്കാട്ടേക്ക് മൂന്നും  കിലോമീറ്റർ ദൂരമുണ്ട്. കരിപ്പൂർ വിമാനത്താവളം 34 കിലോമീറ്ററും പട്ടിക്കാട് റെയിൽവേ സ്റ്റേഷൻ 10 കിലോമീറ്ററും ദൂരെ സ്ഥിതിചെയ്യുന്നു. മഞ്ചേരി-പാണ്ടിക്കാട്‍ പാതയാണ് ഗ്രാമത്തിലെ മുഖ്യ റോഡ്‌. വെള്ളുവങ്ങാട്-നെല്ലിക്കുത്ത് പ്രദേശങ്ങളെ ബന്ധിപ്പിക്കുന്ന കാക്കത്തോടിന് കുറുകെയുള്ള  പഴയ പാലം ചരിത്രരേഖകളിൽ സ്ഥാനം സ്ഥാനംപിടിച്ച  ഒന്നാണ്.
സാമൂഹ്യചരിത്രം
ക്രിസ്തുവർഷം ഏഴും എട്ടും നൂറ്റാണ്ടുകളിൽ കേരളത്തിലേക്ക് കുടിയേറിയ ആര്യവംശജരായ ബ്രാഹ്മണരാണ് ഇവിടുത്തെ ഭൂമി മുഴുവൻ കൈയ്യടക്കിവച്ചത്. എ.ഡി 600 വരെ, ഇവിടെ ബ്രാഹ്മണരോ, ബ്രഹ്മസ്വം-ദേവസ്വം സമ്പ്രദായങ്ങളോ ഉണ്ടായിരുന്നില്ലെന്നും, “അധഃകൃതർ” എന്നും “പട്ടികജാതിക്കാർ” എന്നും വിളിക്കപ്പെടുന്ന കേരളത്തിലെ ആദിമനിവാസികളായ, കീഴാള അടിസ്ഥാനവർഗ്ഗത്തിന്റേതായിരുന്നു ഇവിടുത്തെ ഭൂസ്വത്തുക്കൾ മുഴുവനുമെന്ന് ചരിത്രസൂചനകൾ സാക്ഷ്യപ്പെടുത്തുന്നു. നാടുവാഴികൾ, കോവിലകങ്ങളിലും കൊട്ടാരങ്ങളിലും, ബ്രാഹ്മണർ ഇല്ലങ്ങളിലും മനകളിലുമാണ് താമസിച്ചിരുന്നത്.